Lamiakoko ibaipeko proiektua salatzeko elkarretaratzea deitu dute - leihoa.info\nLamiakoko ibaipeko proiektua salatzeko elkarretaratzea deitu dute\n2021 January 28, Thursday 2021 January 28, Thursday adminLeioa, Sarrera\nSukar Horia, GuNe eta Azkorri Bizirik taldeek elkarretaratzea deitu dute datorren larunbaterako, urtarrilak 30, bizikletaren eta garraio publikoaren alde, eta itsasadarraren azpiko autobiaren proiektua salatzeko. Elkarretaratzea Aldaketaldia mobilizazioen baitan egingo da, Bizkaiak eta Gipuzkoak antolatuta, Zaldibarko tragediak urtebete bete duenean krisi ekologiko eta sozialari aurre egiteko.\nMobilizazioa Getxoko Zubian izango da, 12: 00etan. Gainera, 11: 00etan, Azkorri Bizirik taldeak deituta, Getxoko Andra Mari kiroldegitik Zubi esekiraino bizikleta martxa abiatuko da.\nForu Aldundiak 400 milioi euro inbertituko zituela iragarri zuen duela urtebete. Ekainean, Foru Aldundiak Idom, Sener eta Euskontrol enpresek osatutako ABEEari esleitu zion proiektuaren idazketa, 8,9 milioiren truke.\n“Pobrezia handitzen ari den garai honetan, onartezina da Bizkaiko Foru Aldundiak 400 milioi euro baino gehiago xahutu nahi izatea itsasadarraren azpitik autobia bat egiteko. Larrialdi klimatikoa bizi dugun arren, Bizkaiko Foru Aldundiak zaharkitutako logika desarrollista bati jarraitzen dio eta autoaren erabilera bultzatzen duten azpiegiturak eraikitzen ditu. SuperSur eraikitzeko Bolintxu bailara suntsitzen ari direnek itsasadarraren azpitik igaroko den 3 kilometro eta tontorreko supertunela zulatu nahi dute “, salatu dute kolektibo sozialek.\nEra berean, Aldundiak Getxo eta Bilbo bidegorri batekin lotzeko “ezer” ez duela inbertitu adierazi dute, “ezta garraio publikoa hobetzeko, sustatzeko eta merkatzeko ere”. “Adibidez, metroaren prezioak gora egiten du urtero eta autobusen maiztasunak lotsagarriak izaten jarraitzen du”, adierazi dute.\nOsasungintza publikoaren aldeko mobilizazio berria


Un avión de la linea "Bilbao - Múnich" estuvo a punto de estrellarse en noviembre Un avión de la linea "Bilbao - Múnich" estuvo a punto de estrellarse en noviembre\nHome Gizartea “Bilbo – Munich” lineako hegazkin bat lur jotzeko zorian izan zen azaroan\n“Bilbo – Munich” lineako hegazkin bat lur jotzeko zorian izan zen azaroan\nIzuturik irakurri dugu, Süeddeutsche egunkariak orain ordu gutxi argitaratu duen informazioa. Albisteak dio nola azaroaren 5ean Lufthansa-ko hegazkin bat, Bilbotik aireratu baitzen Munich aldera 109 pertsona barnean zituela, lur jotzeko zorian izan zen, sentsoreak izoztu baitziren eta datu okerrak bidali baitzituzten nabigazio sistemara.\nEgunkari alemaniarrak, Der Spiegel aldizkariaren informazioak aipatzen baititu, azaltzen du Airbus A321 aireratu ostean, izotz-sentsoreak goranzkoan eta hegazkinaren sistema informatikoak informazio okerra eman zutela. Aparatua 9000 metroko altueran zegoela, aireontziaren ordenagailuen kontrolpean, minutuko ia 1000 metro jaisten hasi zen pikoan.\nPilotuek ez zuten lortu ontziaren egonkortasuna lortzea eskuzko nabigazio kontrolak erabiliz eta soilik berreskuratu zuten kontrola eta saihestu zuten desastrea, hegaldiko konputagailua itzali ostean.\nLaster argitaratuko da behin-behineko txosten bat Braunschweig-en Aireontzien Istripuen Ikerketarako Bulego Federala-rena, zeina mintzo baiten Bilbotik Munich-erako LH 1829 hegaldiaren ia istripuaz. Airbusek eguneratu egin du hegaldiko konputagailuaren softwarea eta ohar tekniko bat bidali die pilotuei eta mantenamenduko langileei.\nSüeddeutsche egunkariko informazioa hemen eta Der Spiegel aldizkariaren erreferentzia.\nPrevious articleMakilak zer diren azaltzen Kanadan\nNext article“ Argentinako Konstituzioaren aita”k hartzen du Viedma eta Patagones-eko Euskal Etxe berria


Euskara Juridikoaren ataria: UPV/EHU\nWeb-atari hau UPV/EHUren Zuzenbide Fakultatearen Euskara Juridikoaren Mintegiaren ekimena da, UPV/EHUko beste hiru erakunderekin elkarlanean garatua: Euskara eta Eleaniztasuneko Errektoreordetza, Euskal Hizkuntza eta Komunikazioa saila, Euskara Institutua eta Euskara Zerbitzua.\nEuskara Juridikoaren Atariaren helburua da gizartearen eskura jartzea UPV/EHUn Zientzia Juridikoaren alorrean euskara garatzeko eta finkatzeko egiten den lanaren emaitza. Bide batez, alorreko ikasle, irakasle, ikertzaile zein hizkuntzalariei baliagarri izan dakizkiekeen euskarazko beste baliabide askoren erreferentziak ere jaso dira bertan.\n80ko hamarraldiaz geroztik euskarak toki esangarria izan du UPV/EHUren Zuzenbide Fakultatean. Izan ere, 1985. urteaz geroztik, gero eta aukera zabalagoa eskaini da Zuzenbidea euskaraz ikasteko. 1999. urtetik hona osorik egin ahal izan da euskaraz Zuzenbideko Lizentziatura. Gaur egun euskaraz eskaintzen dira, halaber, Zuzenbideko zein Kriminologiako graduko ikasketak ere. 2012/13 ikasturtetik aurrera Abokatutza Masterra ere egin ahal izango da euskaraz.\nEuskarazko irakaskuntza-eskaintza zabaldu eta egonkortzearekin batera, hainbat egitasmo bultzatu dira Zuzenbide Fakultatean, Zientzia Juridikoaren alorreko euskara-eredua garatzen eta finkatzen laguntzeko. Batetik, urtero prestatzen eta argitaratzen dira euskarazko ikasmaterialak. Bestetik, aurrera darrai lege-testu orokorrak euskaraz emateko Legeak/Leyes proiektuak ere. Horrez gain, hala nahi dute ikasleek Euskara Juridikoaren inguruko berariazko prestakuntza ere jaso dezakete.\nHoriek horrela, Euskara Juridikoaren Atarian informazioaren eta komunikazioaren teknologiek eskaintzen dituzten aukerak erabili nahi izan dira proiektu horiei guztiei aterpe emateko; baina baita, horrekin batera, Zientzia Juridikoaren alorrean euskara garatu eta finkatzeko abian diren beste ekimen eta egitasmoen berri jaso eta zabaltzeko ere.\nAsmo horretan UPV/EHUko Zuzenbide Fakultateak eta Euskara Juridikoaren Mintegiak bidelagun dituzte UPV/EHUko Euskal Hizkuntza eta Komunikazioa Saila, Euskara Institutua, Euskara eta Eleaniztasuneko Errektoreordetza eta Euskara Zerbitzua. Legeak/Leyes proiektuan, bestalde, Eusko Jaurlaritzaren Justizia Saila ere bada lankide. Zuzenbide Corpusa osatzeko, azkenik, ekarpen ezinbestekoa egin du Eusko Ikaskuntzaren Eleria aldizkariak ere.\nBihoazkie guztiei Zuzenbide Fakultatearen Dekanotzaren eskertza beren lankidetzagatik eta, bereziki, Zientzia Juridikoen alorrean euskara lekutzen, garatzen eta finkatzen laguntzeko egiten duten ahaleginagatik.


Eskuartean artisau azokak herritar ugari bildu ditu | Mondraberri Arrasateko Ataria\nHasiera Albisteak Eskuartean artisau azokak herritar ugari bildu ditu\nEskuartean artisau azokak herritar ugari bildu ditu\nEskuartean elkartearen artisau azokak herritar ugari bildu ditu egun hauetan eta zabalik egongo da Biterin. Datozen egunetan herritarrak bertara gerturatzera gonbidatuta daude, karpen dauden artikulu ezberdinak begiratzera eta, behar ezkero, erostera.\nEgun hauetan plazan egiten ari diren azokez gain, asteazkenean, hilak 23, ipuin kontalarien saioa izango da, hilaren 26an, Assata taldeak ‘Dantzatu, madarikatuok!’ diskoa aurkeztuko du; astelehenean, hilak 28, haurrentzako tailerrak eta jolasak, eta Sarra Bete folk taldearen kontzertua; asteartean, hilak 29, ‘Bizi-bizi zirkua’ ikuskizuna Kiki Koko eta Moko pailazoekin, eta musika eta joko ingelesak Magos Tor eta Txoborro, eta 70 eta 80ko hamarkadako rumbak Los Killos taldearekin; larunbatean, Munduan taldearekin berbena, eta ipuin kontaketa; iganderako, urtarrilaren 3rako, ‘Irrien Lagunak’ ikuskizuna antolatu da.\nAmaia Antzokian, Kulturaten edo gaztetxean ere izango dira ekitaldiak. Hala Izaroren kontzertua 23an, asteazkena; Arrasate Big Band taldearen emanaldia 26an, eta Arrasate musikaleko bandaren urte amaierako kontzertua 31n, osteguna.\nBestalde, gaztetxean kontzertu bana eskainiko dute larunbatean, hilak 19, Fito Skins eta Sukena taldeekin (18.00) eta igandean, hilak 27, Txakurrak eta The Potes taldeekin (18.00).\nSantamas Komisiñuak antolatzen dituen ekitaldietarako sarrerak ekitaldia hasi baino ordubete lehenago jarriko dira salgai karpako leihatilan, eta pertsona bakoitzak gehienez 4 sarrera eskuratu ahal izango ditu. Sariak ematean, kontzertura edo emanaldira joaten diren guztien izen-abizenak eta telefonoa idatziko dira.


Eraso transfoboa salatu dute Gasteizen eta kontzentrazioa deitu dute biharko – Hala Bedi\n> Eraso transfoboa salatu dute Gasteizen eta kontzentrazioa deitu dute biharko\njulio 29 Erredakzioa EnPrensa 0\nIkusgunek, Gasteizko LGTBI+fobiaren aurkako behatokiak, uztailaren 22an Gasteizko Alde Zaharrean 64 urteko emakume trans baten kontrako eraso transfobo baten berri eman du. Erasotuari «marikoi zikina» deitu zioten eta ukabilkadak eman zizkioten. Eraso honekin, 14 dira azkenengo 3 hilabeteetan Araban eman diren LGTBI+fobia kasuak, batez ere trans pertsonen aurkakoak.\nAzken erasoaren aurrean, kontzentrazioa deitu dute biharko E28 koordinadorak, Kutxiko taskeroek eta Gasteiz Txiki auzo elkarteak. Transfobia, bifobia, lesbofobia eta homofobiak «gure auzo eta herrietan lekurik ez duela» aldarrikatuko da kontzentrazioan. Bihar izango da, uztailak 30, 19.39etan fariñasen.\n← Gasteizko Txosna batzordeak abuztuaren 5ean «kaleak hartzeko deia» egin du eta egun osoko egitaraua aurkeztu du\nUrtaranek debekatu egin du Txosnek antolatutako herri bazkaria →


1. 1900-1939 bizkaiera literatur prosa euzko deya 1921 0092\nOlan ba'litz, eldu zadi, Sabin, Irakasle andija, orr donokijan Jaun onagana, ta eskatu egijozu ludi-Gaizkatzalliari azketsi dagijozala Euzkadi'ri bere oben edo gaiztakerijak, eta emon dagijola lasterrtxu, abenda gaxua il baño len, zeuk emen ames-egiñiko Azkatasun oso-osua.\nAbendak ordurik txarrenetan batzen badakije, eztira galduko.\n4. 1900-1939 sailkatu gabeak egunkariak laux 0001\nEta geruago ta maitiago dogu geure abenda ta geure aberrija.\n5. 1900-1939 sailkatu gabeak egunkariak euzkadi 1933 0001\n6. 1900-1939 sailkatu gabeak egunkariak euzkadi 1935 0001\nOrrengattik, euzkera euzko-gogoaren azalpena danez, naita-nayez abendaren gogora egotziya izan biarr du, orrela egizko indarra izan dezan.\n9. 1900-1939 sailkatu gabeak astekari eta hamaboskariak jel 1907 00130\nAu zan nere aberriya\nEta abenda illezkorr bat\nOrr bizi zana\nJaun Bakarra zubela\n10. 1940-1968 gipuzkera saiakera-artikuluak zait 0107\n11. 1940-1968 sailkatu gabeak hilabetekari, noizbehinkariak,..... euzko deya 1959 00002\nArtetxek dio egoki eta poliki asko: Guzi oietan zarrena Juan Sebastian izan zan, eta berak iriki zizkien bere abendako gizonei mundu zabaleko bideak .\n12. 1969-1990 bizkaiera saiakera-liburuak onaind 0064\nGure abenda, abenda zarra da.\n13. 1969-1990 bizkaiera saiakera-liburuak onaind 0064\n14. 1969-1990 euskara batua saiakera-liburuak j.a. arana m. 0194\nBaina gure musikagileak Europara irten eta teknika berriak ikasi ondoren, euskaldunen harmoniarako trebetasuna agertu zen, baina ez gaurko doinubizi eta doinularri hutsetan jositako harmoniarentzat; euskal musikagileek abendaz eta gure herri musikaren aberastasuna gozatuaz politonal bidetik herriari dagokion musika hornitua egiteko trebeak dira.\n15. 1969-1990 sailkatu gabeak astekari eta hamaboskariak uxola 0001\nUgaritsua da izkuntzetan bezela, abendetan ta erlijioetan.\n16. 1969-1990 sailkatu gabeak astekari eta hamaboskariak s. unzueta 0001\n17. 1991> euskara batua saiakera-liburuak in: loramendi: olerkiak, 17-20 0019\nBere sasoiko diren abenda, bakaldun, neskutz, gentza, gotargi, donoki eta antzekoak ez zituen Mendibitzun ikasi, irakurketa eta hizkuntzaren lanketak eman zizkion, onerako zein txarrerako.\n18. 1991> sailkatu gabeak egunkariak deia 1994 0041\n(...) Zabaldu dagigun ba euzkera Araba guztitik, auxe dalako gure abendiaren agergairik agirijena eta garbijena....


Ordiziako Euskal Jaietako Azoka iruditan - Goierriko Hitza : Goierriko Hitza\nIdiazabal Gaztaren Kofradiako kideak, lehiaketako gaztak zalgurdian frontoira eramaten // Argazkia: A. Vierbücher\nEguraldi bikainak lagunduta, giro ederrean egin dute Ordiziako Euskal Jaietako aparteko azoka. Goiz osoan zehar, asteroko azokaz gain, fruta eta barazki lehiaketa egin dute Barandiaran plazan. Garagartzan berriz, ganadu erakusketa eta lehiaketa. Artisau nahiz bestelako produktuen ekoizleen postuak ere izan dira herriguneko kaleetan jarritako postuetan.\nEguerdi partean, Gazta Lehiaketako Sariak banatu dituzte Beti Alai pilotalekuan. Lekarozko Kortaria gaztandegiak irabazi du sari nagusia, bigarren urtez jarraian. Hori Ordizian gertatu den aurreneko aldia da. Joseba Insausti ordiziarrak ere errepikatu egin du 2. postuan. Sarituen artean bada beste goierritar bat ere, Beñat Barandiaran idiazabaldarra, 3. tokian. Enkantean, Donostiako Beti-Jai Berri jatetxeko Pablo Sotok erosi du gazta irabazlearen erdia, 9.000 euro ordainduta.\nGazta lehiaketarekin batera, beste sari batzuk ere banatu dituzte. Odolki lehiaketa Beasaingo Olano harategiak irabazi du, eta Belaunaldi Arteko Sukaldaritza Lehiaketa Orkli kooperatibako bikoteak.\nOrdiziako Euskal Jaietako Azoka\nErlazionatutako edukiaLekarozko Kortariak irabazi du Ordiziako gazta txapelketa


Palmondo-olioaren kontsumoa nola murriztu | Consumer\nPalmondo-olioaren kontsumoa nola murriztu\nEguneroko elikaduran, palmondo-olioaren kontsumoaren kontrola egiteko, prozesatu gabeko elikagaietan oinarritutako dieta jarraitu behar da.\nDuela hilabete batzuk palmondo-olioaren aurka gure herrialdean egiten den su-truk egindako borrokan, hainbat azterketa nabarmentzen dira, eta horietan agerian uzten da landare-olio horren kontsumoak osasunean dituen ondorio kaltegarriak. Hurrengo artikuluan, ordea,hainbat aukera proposatzen dira palmondo-olioa herritarren artean ahalik eta txikiena izan dadin. Landare gehiago eta opil industrial gutxiago hartzea eta etiketa xehetasunez begiratzea da kontua. Ondoren, xehetasun gehiago eskaintzen dira.\nPalma-olioa, osagai nonahiko hori saihesteko erraza\nPalma olioak osasunarentzat dituen kalteei buruzko informazio ugari argitaratu denean, argi dago palmondo-mota batetik abiatuta lortzen den landare-olio horren osaerak gantz-azido saturatuak pilatzen dituela. Agerian geratu da, halaber, begetala ez dela osasungarriaren sinonimoa, eta gantz horren gehiegizko kontsumoak odoleko kolesterol maila handitzen duela eta, aldi berean, gaixotasun kardiobaskularrekin erlazionatzen dela.\nHala ere, herritar bakoitzaren esku dago halako olio kaltegarria hartzea. Elikagaien Segurtasunerako Europako Agintaritzak (EFSA) ohartarazi du palma olioaren kontsumoa, txikia bada ere, arriskutsua dela haurrentzat eta, maiz, guztien osasuna arriskuan jartzen duela dio. Kontuan izan behar da zein diren palmondo-olio kontzentrazio handienak dituzten elikagaiak eta saihestu edo, gutxienez, neurrian jatea. Ez da ahaztu behar, olio hori 200 gradutik gorako tenperaturan dagoenean, konposatu jakin batzuk hautematen direla, kartzinogeno gisa sailkatuta.\nAzido palitikoa gehitzeagatik, produktu garrantzitsuenen artean daude, besteak beste, opilgintza industriala, gaileta-marka ugari, aurrez prestatutako platerak, gozogintza eta gozogintza industriala, kremak, estaldurak eta saltsak. Horregatik, medikuek, nutrizionistek eta endokrinoek oliba-olioz edo ekilorez prestatutako elikagaiak hartzea gomendatzen dute. Horretarako, etiketa arretaz irakurri behar da, eta ez fidatu “landare-gantzekin”.\nEFE agentziak komunikatu bat bidali du. Bertan, Markus Lipp NBEko Elikadura eta Nekazaritzarako Erakundearen (FAO) eta Osasunaren Mundu Erakundearen (OME) arteko batzorde mistoaren idazkaritzako kide den Markus Lipp-ek azaldu du kontsumitzaileei gomendio onena dieta bat egitea eta ariketa fisikoa egitea dela. Hala ere, ziurtatzen du horrek ez duela eragozten haurrak bezalako arrisku-taldeak izatea, haurrak baino gehiago jaten dutenak helduek baino proportzioan jaten dutelako eta beren gorputz-pisuaren arabera substantzia horiekiko esposizioa askoz handiagoa delako.\nDieta osasungarria eta osasungarria\nDieta askotarikoa eta osatua da dieta, dieta orekatua, dieta orekatua, dieta mediterraneoa duena. Horri esker, alde batetik, giza gorputzak normaltasunez funtziona dezake, hau da, oinarrizko beharrizan biologikoak ase ahal izateko, jan ahal izateko jan behar du, eta, bestetik, epe labur eta luzera zenbait alterazio edo gaixotasun izateko arriskua prebenitu edo murrizten du.\nAski da gogoratzea gure gizartean zer-nolako eragina duten “zibilizazioko gaixotasunak” deiturikoek: hipertentsioa, obesitatea, diabetesa, gaixotasun kardiobaskularrak, elikadura-jokabidearen trastornoak eta elikadura desorekatuarekin erlazionatzen diren zenbait minbizi-mota. Normalean, ez da kausa-efektu erlazio zuzena, baina bai gaixotasun horiek agertzeko eta garatzeko arriskua areagotzen duten faktoreetako bat.\nHona hemen Mediterraneoko dietari jarraitzeko zenbait aholku:\nKomeni da jakitea Mediterraneoko dieta ez dela elikagai zehatzen sinonimoa, elikadura ulertzeko modu bat baizik, egunero elikagai freskoak, lokalak, sasoikoak eta barazkiak, frutak, barazkiak, lekaleak, zerealak eta fruitu lehorrak protagonista dituztela.\nOrdutegiak eta bizi-erritmoa zaintzea, Mediterraneoko bizimodua bateraezina baita egungo ordutegi askorekin. Janaria prestatzeko eta jateko denbora behar da (ahal bada, konpainiarekin).\nKlimak kalera irtetera gonbidatzen gaitu.\nBehar adina atseden hartu behar da.\nEdateko ura hartu behar da. Ardoa edaten bada, salbuespen bakarra izatea, bazkarian edo afarian kopa txiki bat balitz bezala, hobe da saihestea.\nOliba-olio birjina edo birjina estra osasun-iturri da. Janaria prestatzeko eta entsaladak ontzeko ere ezin da falta.\nDieta grasas-eu olio palma-eu


Festan Blai! aurten ere Aste Nagusian izango da\nFestan Blai! ekimena Aste Nagusiko egitarauaren parte garrantzitsua izango da eta, berriro ere, Kursaaleko Terraza gazteentzako gunea bihurtuko du. Aurtengoan, Festan Blai! abuztuaren 15etik 18ra bitartean, biak barne, burutuko da 23:00etatik 02:00ak arte. 2018koa 6. edizioa da eta azken urteotan Festan Blai! gazteen erreferente izatea lortu du.\n"Euskaraldia, 11 egun euskaraz Donostian" 2018ko azaroaren 23tik abenduaren 3ra bideratuko den ekimena da eta euskararen erabilera areagotzea eta hizkuntza ohituretan eragitea du helburu. Ekimena Euskal Herri osoan batera egingo da eta 16 urtetik gorako herritarrak Ahobizi edo Belarriprest izateko gonbitea egiten du.\nIX. Poltsiko Antzerkiaren deialdia zabalik irailaren 27a arte\nUdan ere antzerkia euskaraz!\nDonostia Kulturako udako antzerki programazioa aurkeztu da eta aurtengoan ere euskarazko emanaldi ugari daude. Izan ere, euskaraz 5 ikuskizun izango dira eta uztaila eta iraila bitartean antzeztuko dira Victoria Eugenia eta Antzoki Zaharrean.\nHausnartu Sariak euskal soziolinguistika esparruko ikerketak saritzen dituen lehiaketa da. Urtero, euskara eta gizartea gai hartzen dituzten ikerketa, azterketa eta hausnarketa lanak saritzen dira. Lanak jasotzeko epe-muga 2018ko irailaren 10a izango da.


Txinako olio hozkailuaren postmerkatuaren fabrikatzaileak eta hornitzaileak - Majestic\nOlio hozkailuaren postmerkatua, batez ere, ibilgailuen, eraikuntzako makinen, itsasontzien eta abarren motorren olio lubrifikatzailea edo erregai-olioa hozteko erabiltzen da. Produktuaren alde beroa olio lubrifikatzailea edo erregaia da, eta alde hotza ura edo airea hoztea izan daiteke. Ibilgailua martxan dagoenean, lubrifikazio-sistema nagusietako olio lubrifikatzailea olio-ponparen potentzian oinarritzen da, olio-hozgailuaren alboko pasabide berotik igarotzen da eta beroa olio-hozgailuaren alde hotzera transferitzen du, hozte-ura bitartean. edo aire hotza olio-hozgailuaren albo hotzeko pasabidetik igarotzen da. Beroa kentzen da fluido hotzen eta beroen arteko bero-trukeaz jabetzeko, olio lubrifikatzailea lan-tenperatura egokienean dagoela ziurtatzeko. Motorraren jauzi-olioaren hoztea barne, transmisio automatikoaren jauzi-olioa, servodirekzio-engranajearen jauzi-olioa, etab.\nE: Bai, oso konfiantza dugu gure produktuetan, eta oso ondo ontziratzen ditugu, beraz, normalean, zure eskaera egoera onean jasoko duzu. Baina denbora luzez bidalketa dela eta, kalte txiki bat izango da produktuetan. Edozein kalitate-arazo, dugu. berehala aurre egingo dio.\nHot Tags: Olio hozkailuen merkatua, pertsonalizatua, Txina, deskontua, kalitatea, hornitzaileak, doako lagina, fabrikatzaileak, aurrekontua, urtebeteko bermea


Francisco Cazon Pelaez, desagerrarazia | Zarauzko postalak\nFrancisco Cazon Pelaez, desagerrarazia\nFrancisco Cazon, Natividad alabarekin, Zarauzko kale nagusian.\nFrankistek herria hartu eta gutxira, bederatzi pertsona desagerrarazi zituzten gutxienez Zarauztik. Horietako bat, Cazon Pelaez. Orioko Arin y Embil lantegian egiten zuen lana, UGTko kide gisa ageri da Udal Artxiboan gordetako sinadura bilketa batean. Aizarnazabalgo bide bazterrean tiro jo eta hilda utzi zuten.\nMartinen eta Antoniaren semea. Andaluzian, Malagako Torrox herrian jaio zen 1891an. Orioko Arin y Embil lantokian egiten zuen lana. Justa Ilintxeta Larrearekin ezkondua eta lau umeren aita. Matxinoak herrira sartu eta gutxira atxilotu eta Narrosko komandantziara eraman zuten. UGTko kide gisa sinatu zuen udaletxean gordeta dagoen sinadura bilketa batean. Faxistak herrira sartzear zirenean Orioko zubia eraisteko erabili zen dinamita barreiatu izana leporatu zioten, antza denez. “Ama eta ahizpok Orion geunden, badaezpada ere. Aita anaiarekin geratu zen, Zarautzen. Kale nagusian bizi ginen, eta hara joan zitzaizkion bila. Narrosera eraman zuten. Gutun bat bidali zigun handik, errugabe hiltzen zela esanez”.\nNatividad Cazonek urteak behar izan zituen aitaren hilketa epaileek onar ziezaioten. Azkenean, Azpeitiko auzibide epaileak eman zion arrazoia, 1990ean. “Aizarnazalgo bidean akabatu zuten, eta eroritako tokian utzi zuten gorpua. Herrikoek jaso zuten, eta hilerrira eraman”. Notario aurrean deklaratu zuten bi lekukori esker, hori guztia jasota dago agiri ofizialetan. Aurrena, alabaren hitzak: “1936ko urriaren 1ean asesinatu zuten. Bi gizonezko joan zitzaizkion etxera bila. Atxilotuta eraman zuten eta gau horretan bertan tiroz hila agertu zen Aizarnazabalgo bide bazter batean. Hango hilerrian eman zioten lurra”. Froga bezala, Jesus Gurrutxaga Lizasoren eta Jose Maria Ostolaza Etxanizen testigantzak aurkeztu zituen Francisco Cazonen alabak. Aizarnazabaldarrak ziren biak. Deklaratu zutena: “1936an 13 eta 14 urte zituztela hurrenez hurren, gogoan dutela Aizarnazabalgo batzuek hartu zutela Francisco Cazon Pelaezen gorpua eta ikusi egin zituztela hura Aizarnazabalgo hilerrian lurperatzen”. Lekukoek erantsi zutenez, Natividad Cazonek esandako guztia egia zen, Aizarnazabalen denek baitzekiten hala gertatu zela. Aizarnazabalgo erregistro zibilean 1990eko martxoaren 9an idatzi zuten hildakoaren izena. Ez, ordea, heriotzaren arrazoia: “Ezezaguna” dago idatzita atal horretan. Ana-Isabel Molina Castiella epaileak hilketa onartua zuen arren.\nPost hau argazkiak,Galtzaileak,Hildakoak,testigantzak,zarauzko postalak,Zerrendak atalean publikatu zen. Gogokoetara gehitzeko lotura iraunkorra.\n« Isidro Bergara Agote, desagerrarazia\nGregorio Diez Martinez, desagerrarazia »


2015eko udal eta autonomia hauteskundeak | Eguneko bitxikeriak\nT.S.J. | EITB.EUS | AGENTZIAK\nHona hemen gaurko hauteskunde-hitzorduak eskaini dituen pasadizoen laburpena. Esaterako, Errioxako udalerri batean bi minutu izan dituzte boto-kutxak zabalik, 9 boto-emaile bakarrik baitzeuden.\n2.207.761 pertsona daude deituta gaur botoa ematera EAEn eta Nafarroan\nHauteslekuetan zenbatgura bitxikeria ikusi ditugu\nUdal- eta foru-hauteskundeak EAEn eta Nafarroan: atari berezia\nHego Euskal Herriko udal eta foru hauteskundeek, eta Estatuko autonomikoek ere, bitxikeria anitz utzi dituzte, tartean, hainbat arazo hauteskunde-mahaiak osatzerakoan, edo jazoeraren bat botoa ematera joan diren herritarrekin. Hona hemen eguneko pasadizo nabarmenak.\nErrioxan, bi minutuko hauteskundeak\nBoto-kutxak itxi dituen lehen udalerria Villarroya izan da, Gobernuko Ordezkaritzak zabaldutako informazioaren arabera. Errioxako udalerri horretan botoa emateko eskubidea zuten bederatzi herritarrek lehen minutuetan bozkatu dute, eta boto-kutxak 09:02rako itxi dituzte. 2011koetan, berriz, 09:07an itxi zituzten.\nLogroñotik 63 kilometrora dago Villarroya, Arnedo eskualdean.\nAtxilotu bat Galizian\nBaamortoko parrokian, Monforte de Lemos udalerrian (Lugo), emakume bat atxilotu dute hauteskunde-mahaikidea izateari uko egiteagatik, Lugoko Gobernuko Azpiordezkaritzak zabaldu duenez.\nArgitu gabeko arrazoiengatik, emakumeak uko egin dio hauteskunde-mahaiko presidente izateari. Hori dela eta, ordezkoak hartu behar izan du haren lekua, eta Hauteskunde Batzordeari jazotakoa jakinarazi diote. Ondorioz, epaile batek emakumea atxilotzeko agindu du. Epailearen aurrean deklaratu ostean, aske utzi dute.\nBestalde, adineko emakumezko bat erori egin da Gasteizen, eta, ondorioz, San Prudentzioko hauteslekua hainbat minutuz itxi behar izan dute.\nDonostiako mahai oso bat ordezkoz osatu behar izan dute, titularrak eta beste hainbat ordezko ez baitira agertu.\nBestalde, Donostian bertan, emakume bat hauteslekuan ate-joka egon da 08:00etarako, botoa ematen lehena izan nahi zuelako.\nHautesleku bat hustu dute Madrilen\nCiudad Linealeko barrutiko Mirasierrako hauteslekuko atal bat jendez hustu eta itxi behar izan dute "motxila susmagarri bat zegoelako", Gobernuaren bozeramaileak, Concepcion Dancausak, azaldu duenez.\nDancausak esan duenez, "motxila susmagarri bat atzeman dutenean, gela hustu dute". 45 minutuz egon da itxita, eta 15:00etan berriro ireki dute, "normaltasunez".\nAlesbesen, Nafarroa, hautesle-zerrendarik gabe geratu dira, errore baten ondorioz, datu horiek bidaltzeko gutuna hutsik zegoelako. Hauteskunde-mahaia normaltasunez osatu dute, hautesle-zerrenda posta elektronikoaren bitartez jaso ostean.\nEuskadiko UPyDk salatu duenez, bere alderdiaren boto-txartelak desagertu dira Usandizagako hauteslekuan, Donostian. Horren ondorioz, bozketa 90 minutuz eten behar izan dute.\nGorka Maneiro alderdiko buruak kritikatu duenez, "nahita egindako ekintza izan da, UPyD kaltetzeko asmoz".\nBozkatu ezinean, Burgosen\nDatu elektronikoak kargatzerakoan izandako errore baten ondorioz, hainbat laguni botoa ematea galarazi diete Burgosen, Javier Lacalle Burgosko alkateak adierazi duenez.\nHerritar horiek iazko Europako hauteskundeetan parte hartu zuten, baina boza posta bidez eman zuten, eta, dirudienez, hauteskunde-mahaietan duten paperezko zerrendetan ere horrela agertzen dira oraindik ere.\nHauteskunde-mahaien ia % 1, osatu gabe\nBestalde, Barne Ministerioak zabaldutako informazioaren arabera, 10:21erako hauteskunde-mahaien % 99,81 osatuta zegoen. Penintsulako eta Balear Uharteetako hauteslekuek 09:00etan ireki dituzte atean, eta Kanarietan, berriz, ordubete geroago (bertan 09:00ak zirenean, hain zuzen).\nHorrela, 10:21erako aurreikusitako 57.735 mahaietatik 57.626 irekita zeuden. Beraz, 109 hauteskunde-mahai osatzeko zain zeuden.\nToledon, boto-txartelik gabe\nHalaber, Illan de Vacas Toledoko udalerri txikian, boto-txartelik gabe esnatu dira. Zazpi lagunek baino ez dute boza emateko eskubidea, baina txartel barik zeudenez, hauteslekuaren irekiera minutu batzuk atzeratu egin da.\nLeandro Esteban Gobernuaren bozeramaileak azaldu duenez, boto-txartel berriak inprimatu ondoren ireki dute hauteslekua.


Arantxi Padilla – Deusto Alumni Time\nGiza Zientziak Komunikazioko 2005eko promozioa\nBerriemaile baten gauzarik politenetako bat da istorio zirraragarriak kontatzeko askatasuna edukitzea, eta pertsonen giza eskubideak urratzen dituzten milaka egoerei ahotsa jartzea, ikustaraztea eta salatzea.\nArantxi Padilla elkarrizketatu dugu, EITBren Latinoamerikako berriemaile izandakoa.\nGiza Zientziak: Komunikazioko lizentziaduna Deustun, kazetaria, ibiltaria… Zein da Arantxi Padilla?\nPertsona nahiko arrunta naiz, gizartekoia, lagunartekoa, alaia, baikorra, toki berriak ezagutzea gustatzen zait, eta ez dut arriskuak hartzeko beldurrik. Baina, aldi berean, oso barneratuta dut zorionekoa naizela planetaren txoko honetan jaio naizelako eta dena eman didatelako: etxea, janaria, hezkuntza, maitasuna, bizitza erraza. Oso sentibera naiz, eta bidegabekeriek nire onetik ateratzen naute. Hori nire lanetan ere nabaritzen da.\nLan ibilbideak egoera harrigarriak jartzen dizkigu aurrean. Nolatan billabonatar bat Kolonbian, EITBko Latinoamerikako berriemaile?\nBeti izan dut mundua ezagutzeko gogoa, gizarte eta giza alderditik. Nerabezaroan, anai-arrebak eta gurasoak uda askotan joan ginen Bosniara, Sos Balkanesen autobus batean, gerra amaitu berritan. Urte batzuk geroago, Etiopian boluntario egon nintzenean, Angel Olaran hernaniarrak hango haurrekin egiten duen lan itzela ezagutu nuen.\nHorrek guztiak, zalantzarik gabe, bizitzari begiratzeko modu jakin bat ematen dizu eta profil hori egokia zen Kolonbian edo antzeko herrialde batean berriemaile izateko, Latinoamerikako kontinente erraldoian. Aukera hori suertatu zenean, ez nuen zalantzarik izan. Telebistako erredakzioan ari nintzen lanean eta, aldi berean, eskolak ematen nituen Tolosako Musika Eskolan. Baina dena uztea eta arriskua hartzea erabaki nuen.\nNolakoa da bizitza Kolonbian, emakume berriemaile batentzat? Nolakoa zen orduko Kolonbia: telebistan ikusten dugun segurtasunik gabeko Kolonbia hori edo herrialde zoragarria, milaka aukera eskaintzen dituena?\nKolonbiara iritsi nintzen herrialde hartatik nituen estereotipo guztiekin, baina hutsetik hasteko gogoz. Herrialde hartako segurtasun eza eta kaleko indarkeria ez nituen ezagutzen. Eta bakarrik nengoen. Egoera horretara ohitu egin behar izan nuen. Gizartean desberdintasunak oso handiak ziren, baina, aldi berean, jendea oso abegitsua eta atsegina zen, bizitzeko indar eta poz handia zuen. Horrek harrituta utzi ninduen. Kolonbia neure etxea izan zen sei urtez, eta pertsona eta profesional gisa hazteko aukera eman zidan, zalantzarik gabe. Latinoamerikan, milaka pertsona eta egoera ezagutzeko zortea izan dut, inoiz ez nuen imajinatu ere egingo.\nEgunerokoari dagokionez, berriemaile baten bizitza lanari eta gaurkotasunari lotuta dago, beti mugikorrari begira zaude eta eguneko 24 ordutan egon behar duzu lanerako prest.\nEuskal Herriarekin ordu aldea handia da, eta, gainera, edozein unetan hegazkin bat hartu behar izaten duzu Latinoamerikako beste toki edo herrialde batera joateko, jakin gabe noiz itzuliko zaren eta zer aurkituko duzun albistea dagoen toki horretan.\nHugo Chavezen heriotza edo FARCen kanpamentuak. Konturatzen al zara une historikoak kontatu dizkiguzula?\nAdrenalina, presa eta intentsitate handiko uneak izaten dira horiek, eta ez zara gauza askotaz konturatzen, zure lana ongi egitea da bilatzen duzun bakarra: ikusten ari zarena ongi kontatzea, material guztia arazorik gabe bidaltzea, eta zuzeneko konexioetara garaiz iristea. Une hori gozatzen eta murtxikatzen ahalegintzen zara, bai baitakizu ez dela berriro gertatuko. Hor egoteko eta hori bizitzeko zortea izan duzu! Denbora igarotzean, atzera begiratuz gero, konturatzen zara zenbateko garrantzia duten une horiek, eta esker oneko sentitzen zara.\nBerriemaile baten lanetako bat da kontatzea merezi duten istorioak bilatzea, eguneroko informazioa emateaz gainera.\nLan liluragarria da, toki batetik bestera eramaten zaitu, egun horretan nor ezagutuko duzun edo gaua iristen denean zer ikasi duzun jakin gabe. Baina kontatzen duzun guztiak telebista aurrean eseri eta albisteak ikusi nahi dituen pertsona horrengana iritsi behar du eta, ahal den neurrian, haren gogoeta eragin. Beti gizarte gaiak bilatzen nituen. Berriemaile baten gauzarik politenetako bat da istorio zirraragarriak (oso gogorrak, askotan) kontatzeko askatasuna edukitzea, eta pertsonen giza eskubideak urratzen dituzten milaka egoerei ahotsa jartzea, ikustaraztea eta salatzea. Hori ere gure erantzukizuna da, kazetari eta pertsona garen aldetik.\nNolakoa da Euskadira itzultzea, hainbeste urte kanpoan eman ondoren? Zein proiektu dituzu etorkizun hurbil baterako?\nEtxetik kanpo ia sei urte eman ondoren, badakizu egokitzea ez dela erraza izango eta denbora beharko duzula. Ez zara hemendik duela sei urte atera zen pertsona berbera, ohitu egin behar duzu egoera berrira, egoera hori atzean utzi zenuenean ohitu zinen bezala. Dena berdina eta desberdina da, aldi berean. Horregatik, zure buruarekin pazientzia eduki behar duzu, edozer gauzaren inguruan (barreak). Gogo handia nuen familia eta lagunak hurbil edukitzeko, haien falta sumatu dut kanpoan bizi izan naizenean. Eta horrek asko lagundu dit prozesu osoan.\nIa urte eta erdi igaro da itzuli nintzenetik. ETBko informatiboen erredakzioan ari naiz lanean eta oso gustura, gainera. Baina etorkizunean sor daitezkeen proiektuen aurrean ere jarrera irekia dut. Berriemaileei gorputzean zerbait sartzen omen digute eta toki berean denbora luzean irautea galarazten omen digu horrek (barreak). Bizitza honetan, ezer ezin da baztertu.\nArantxi Padilla Giza Zientziak: Komunikazioko lizentziaduna da (2005eko promozioa) Deustuko Unibertsitatean eta kazetaria, bokazioz. Dena utzi zuen ozeanoaren beste aldean hutsetik hasteko, EITBren Latinoamerikako berriemaile izatea eskaini ziotenean. Sei urtez Kolonbian bizi izan zen. Herrialde hartako eta inguruko azken urteetako berri nagusiak kontatu dizkigu: Kolonbian gerratik bakerako bidea, Ekuadorreko lurrikara, suteak kartzela batean eragin zituen 200 heriotzak, eta FARCen kanpamentuetan bizi izan zuen astea…


GGAren 10. urteurren festa bihar egingo dute | El Diario Vasco\nCosta UrolaGGAren 10. urteurren festa bihar egingo dute\nGGAren 10. urteurren festa bihar egingo dute\nGETARIA. Viernes, 18 mayo 2018, 00:26\nGetaiko Gazte Asanbladak bere hamargarren urtea betetzen du eta biharko festa antolatu dute urteurrena ospatzeko. Egitaraua eguerdiko 12:00etan zabalduko dute, txupinazua bota eta txosna irekierarekin, frontoian, eta triki-poteoa jarraian. 14:00etan bazkaria, frontoian. Ondoren jokoak egingo dituzte, kalez kale. Arratsaldeko 19:00etan elektrotxarangaren txanda. Fabe de Fuka taldearekin. Eta festa eguneko azken saioa zuzeneko kontzertua izango da 21:30ean, frontoian. Taleak, Kaotiko, En Tol Sarmiento (E.T.S) eta Odolaren Mintzoa.\nEl Orioko corta su racha negativa de resultados\nAnaitasunak lidergoa galdu du bigarren porrota jarraian jaso ostean\nLa consejera de Educación ofrecerá una charla mañana en Elkargune\nFloren Memorialaren 10. jardunaldia gaur jokatuko da herriko frontoian Xabier Lizasoren kontzertua gaur


Errota - Jokoaren arauak\nAntzineko joko hau izen askorekin da ezaguna: Errotaren jokoa, Morris-en bederatzi gizonak, Morris, Merels edo Merreles. Gaur egun bizirik jarraitzen duen joko zaharrenetariko bat da. Bere jatorria ez dago batere argi. Kristo aurreko XIV. mendean aurkitu dira antzeko ziren jokoen arrastoak Egipto zaharrean, eta beranduago Grezian eta Fenizian. Jakina da XIII. menderako Europa Mendebaldean sarturik zegoela, batez ere Iberiar penintsulatik. Jokoak bere garairik oparoena XIV. mendean izan zuen, non Europar korte gehienetan jokatzen zen. Garai haietako jokoa iadanik gaur egun jokatzen den bera zen. Europa iparraldean ere asko jokatu zen, vikingoen artean garrantzia hartu zuelarik.\nJoko taularen eta jokalari bakoitzak erabilgarri dituen fitxen kopuruaren (3,4,5,7,9 edo 12) arabera, jokoak aldaera desberdinak ditu. Aldaerarik sinpleena hiru lerroan joko ezaguna da. Hemen eskaintzen den aldaera, 9 fitxekin jokatutakoa da, eta estrategia aldetik dagoen interesgarriena dela esan daiteke. Gaur egun, nolabait nahiko ezaguna izaten jarraitzen du zenbait herrialdetan (adibidez Suizan, Alemanian eta Austrian)\nJoko honek bi jokalari lehiatzen ditu joko taula batean. Hurrengo irudian ikusten den bezala, taula honetan hiru karratu zentrukide daude, beraien aldeen erdiko puntutik elkarlotzen dituzten 4 lerro perpendikularrekin. Jokoa taulako 24 puntuetan zehar burutzen da (karratuen 12 erpinak eta aipatutako 4 lerro eta karratuen 12 ebakipuntuekin).\nJokalari bakoitzak 9 fitxa izango ditu (Morris-en 9 gizonak), bakoitzarentzat kolore desberdin batekoak izanik.\nJokoaren helburu orokorra aurkaria taula gainean bi fitxekin uztea edo fitxak blokeaturik dituelako mugimendu posiblerik gabe uztea da.\nHorretarako, jokoan zeharreko helburua errotak (hiru fitxa lerroan) egitea da norberak bere fitxekin; hau egitea lortzen bakoitzean ordainez taulatik aurkariaren edozein fitxa bat kendu ahal izango dugu.\nZoriaren arabera erabakitzen da nor izango den lehenengo mugimendua egingo duena. Hemendik aurrera jokoak bi fase oso desberdinak izango ditu.\nJokoaren hasieran taula hutsik dago. Lehenengo fasean, jokalari bakoitzak bere txandan bere fitxetako bat ipiniko du taulan libre dagoen puntuetako batean. Fase honetan zehar ezin da taulan ezarritako fitxarik mugitu.\nBehin fitxak guztiak taulan ipinita dauzkagunean bigarren fasea hasten da. Fase honetan jokalari bakoitzak bere txandan bere fitxetako bat mugituko du ondoz-ondoko eta lerro zuzen batez loturik dagoen puntu libre batera.\nAipatutako bi faseetan zehar, taulan ipinitako edo mugitutako fitxak errota bat osatzen badu, hau da, lerro bereko hiru puntutan kokaturiko kolore bereko hiru fitxa lortzen badira, aurkariaren fitxa bat harrapatu beharko da; harrapatutako fitxa taulatik kanporatua izango da eta ez du partida beran berriz parte hartuko.\nErrota bat eratzen den bakoitzean harrapaketa bat egingo da, baita aurretik eratutako errota bateko fitxa bat errota osatzen zuen lekura bueltatuz osatuta ere. Harrapaketa egin behar duen jokalariak, errotarik osatzen ez duten aurkariaren edozein fitxa aukeratu dezake harrapatua izateko. Aurkariaren fitxa guztiek errotaren bat osatuko balute, kasu horretan guztien artean bat edozein aukeratuko luke.\nJokalari bat taula gainean hiru fitxekin gelditzen denean, hau da, 6 harrapaketa jasan dituenean, bere fitxak taulako edozein puntutik edozein puntura mugitu ahal izango ditu ondoz-ondoko puntuak izan gabe.\nJokalari batek partida irabazten du honako bi kasuetan:\n7 harrapaketa burutu dituenean, ondorioz aurkariak bi fitxa soilik izango ditu taula gainean, errotarik eratu ezinik.\nAurkariak fitxarik mugitu ezin duenean, guztiak blokeaturik dituelako.\nXakean gertatzen den antzera, partida berdinketan amaituko da honako bi kasuetan:\nBi jokalariek jarraian bakoitzak 50 mugimendu burutzen dituenean eta harrapaketarik gabe.\nTaulan hiru alditan errepikatzen denean fitxen posizioen egoera.


Rauschenberg, Robert - Guggenheim Bilbao Museoa\nBiografia Robert Rauschenberg\nPort Arthur, Texas, 1925 | Captiva Island, Florida, 2008\nUrriaren 22an jaio zen Milton Ernest Rauschenberg izenarekin Port Arthur-en (Texas).\nAmeriketako Estatu Batuetako itsas armadan izan zen.\nKansas City Art Institute-n matrikulatu zen eta Bob izena jarri zion bere buruari (aurrerago, Robert).\nParisko Académie Julian-en hasi zen ikasten eta AEBra itzultzean, Black Mountain College-n, Asheville-tik gertu (Ipar Carolina).\nAurreko urtean New Yorkera joan ostean, Art Students League-ko eskoletan hartu zuen parte eta han Cy Twombly ezagutu zuen.\nHaren lana New Yorkeko Museum of Modern Art-en (MoMA) jarri zuten erakusgai Abstraction in Photography erakusketan. Lehen bakarkako erakusketa New Yorkeko Betty Parsons Gallery-n izan zen, eta White Paintings eta Black Paintings sailak hasi zituen.\nJohn Cage-k antolatutako Theater Piece # 1 emanaldian parte hartu zuen; hori artearen historian lehen «happening»tzat hartzen da. Bidaia bat egin zuen Europa eta Afrikan barna Cy Twombly-rekin.\nLehen Combines lanekin hasi zen, eskultura eta pinturaren aldeak konbinatzen dituzten obrekin.\nKassel-eko (Alemania) Documenta 2-n eta São Pauloko V Bienal do Museu de Arte Moderna de São Paulo-n parte hartu zuen. Haren lana André Breton-ek eta Marcel Duchamp-ek Parisko Galerie Daniel Cordier-en antolatu zuten L'exposition internationale du surréalisme erakusketan egon zen ikusgai.\nNew Yorkeko Museum of Modern Art-en (MoMA) The Art of Assemblage erakusketan parte hartu zuen. Parisko Galerie Daniel Cordier-en egin zuen erakusketa.\nSerigrafia erabiltzen hasi zen.\nNew Yorkeko Jewish Museum-ek haren lanaren lehen atzera begirakoa antolatu zuen.\nLondresko Whitechapel Art Gallery-k haren lanaren atzera begirako erakusketa egin zuen. Veneziako XXXII Biennale di Venezia-n parte hartu eta Pinturako Nazioarteko Sari Nagusia irabazi zuen. Kassel-eko (Alemania) Documenta 3-n parte hartu zuen.\nHouston-eko Contemporary Arts Museum-en eta Minneapolis-eko Walker Art Centeren haren lanak jarri ziren ikusgai.\nIa bost metro neurtzen zituen Autobiography lana New Yorkeko Whitney Museum of American Art-en erakutsi zuen. Haren lana Amsterdameko Stedelijk Museum-en eta Parisko Musée d'Art Moderne de la Ville de Paris-en jarri zuen erakusgai. Kassel-eko (Alemania) Documenta 4-n parte hartu zuen.\nHaren lan grafikoaren atzera begirako garrantzitsua inauguratu zen Minneapolis Institute of Arts-en. Bere lanak AEBko pabiloitik kendu zituen Veneziako XXXV Biennale di Venezia-n, Vietnamgo gerragatik protesta egiteko.\nVenetian saila hasi zuen.\nSpread saila hasi zuen. Veneziako Museo d'Arte Moderna Ca'Pesaro-n erakutsi zituen lanak.\nNational Collection of Fine Arts-ek (Smithsonian Institution, Washington) artistaren lanaren atzera begirakoa egin zuen. Florentziako Forte di Belvedere-n erakutsi zituen lanak. Tampa-ko University of South Florida-k honoris causa doktore izendatu zuen.\nScale saila hasi zuen. Kassel-eko (Alemania) Documenta 6-n parte hartu zuen.\nBerlin mendebaldeko Staatliche Kunsthalle-k haren lanaren atzera begirakoa egin zuen.\nParisko Musée national d'art moderne, Centre Georges Pompidou-n argazki-erakusketa egin zuen.\nBi urtez bidaiak egin zituen Japoniara, Txinara, Tailandiara eta Sri Lankara.\nNew Yorkeko Nazio Batuen eraikinean ROCI (Rauschenberg Overseas Culture Interchange) erakusketa-proiektua aurkeztu zuen eta garapen bidean zeuden hamaika herrialdetara eraman zuen bere obra.\nMexiko Hiriko Museo Rufino Tamayo-k ROCI proiektuaren lehen erakusketa hartu zuen. Urte horretan bertan, Santiagon (Txile), Caracasen, Beijingen eta Lhasan (Tibet) erakusgai izan zuten. Hurrengo urteetan proiektuak Tokiora, Habanara, Moskura, Berlinera, Kuala Lumpur-era eta Washingtonera bidaiatu zuen. Madrilgo Fundación Juan Marchen jarri zuen bere lana ikusgai eta ondoren, erakusketa hori Bartzelonako Fundació Joan Mirón izan zen.\nShiners saila egin zuen.\nMetropolitan Museum of Art-en (New York) egin zuen erakusketa.\nBorealis saila hasi zuen.\nRobert Rauschenberg Foundation sortu zuen eta bere lanak New Yorkeko Whitney Museum of American Art-en jarri zituen erakusgai.\nWaterworks saila hasi zuen.\nHiroshima Museum of Contemporary Art-ek (Hiroshima, Japonia) bigarren Hiroshima saria eman zion eta urte horretan bertan han egin zuen erakusketa.\nDüsseldorf-eko Kunstsammlung Nordrhein-Westfalen-en egin zuen erakusketa.\nHaren eskulturei soilik eskainitako lehen atzera begirako erakusketa egin zuen Texasko Modern Art Museum of Forth Worth-en.\nBere lana Monastero Mechitarista dell'Isola di San Lazzaro degli Armeni-n (Venezia) jarri zuen erakusgai. International Sculpture Center-en eskultura garaikideko Life Time Achievement saria jaso zuen.\nNew Yorkeko Solomon R. Guggenheim Museum-ek haren lanaren atzera begirako garrantzitsua egin zuen; hurrengo urtean, berriz, Guggenheim Bilbao Museora eraman zuten.\nJapan Art Association-ek (Japonia) esleitutako Praemium Imperiale saria jaso zuen pintura kategorian.\nSan Franciscoko Museum of Modern Art-en egin zuen erakusketa. Haren lana Guggenheim Bilbao Museoaren Pop arte amerikarra erakusketan sartu zen.\nHaren lanak Hartford-eko (Connecticut) Wadsworth Atheneum Museum-en egon ziren erakusgai. Ferrara-ko (Italia) Palazzo dei Diamanti-k haren lanaren atzera begirako erakusketa antolatu zuen.\nJulio González saria jaso zuen, Valentziako Institut Valencià d'Art Modernek (IVAM) esleitua, eta bertan, Gluts saileko hogeita zortzi pieza ere erakutsi zituen. Metropolitan Museum of Art-ek (New York) haren Pintura Konbinatuak jarri zituen erakusgai.\nMetropolitan Museum-en izandako erakusketa Parisko Musée national d'art moderne, Centre Georges Pompidou-n izan zen. Chillidaren omenez erakusketan parte hartu zuen Guggenheim Bilbao Museoan.\nHaren lana Stockholm-eko Moderna Museet-en eta Houston-eko The Menil Collection-en egon zen erakusgai. New Yorkeko Performa 07-n 1967 Linoleum performancearen dokumentazioa bideoan aurkeztu zen. Washingtoneko The National Gallery of Art-en Let the World In: Prints by Robert Rauschenberg from the National Gallery of Art and Related Collections erakusketa inauguratu zen.\nMinneapolis-eko Minneapolis Institute of Arts-ek Robert Rauschenberg: Prints/Editions 1962–78 erakusketa inauguratu zuen. Robert Rauschenberg in the Collection of the Long Beach Museum of Art izenburupean erakusketa egin zuen Long Beach-eko (Kalifornia) Long Beach Museum of Art-en. Madrilgo La Caja Negrak Robert Rauschenberg, Gráfica 1976–2000 erakusketa eskaini zion. Maiatzaren 12an hil zen.


Udazkeneko zuhaitz oparoa. Diario de Noticias de Alava\nInicio Ocio y cultura Cultura\nUdazkeneko zuhaitz oparoa\nJoxe Azurmendi, Kirmen Uribe, Karmele Jaio nahiz Lertxundiren lanak dakartza urtaro berriak\n- Sábado, 22 de Septiembre de 2012 - Actualizado a las 05:14h\nKarmele Jaio. (DNA)\nEleberriak, poesia, testigantzak, ipuinak, saiakerak, itzulpenak, album ilustratuak... Euskaraz irakurri nahi duenak badu non aukeratu. Udazkeneko hostoak erori ahala, euskal argitaletxeak hamaika orrialde bidaltzen ari dira inprimategietara, proposamen literario guztiak, edo gehienak, bero-bero hel daitezen Durangoko Azokara. "Iraila eta abendua bitartean, euskal editoreek gure produkzio osoaren %60 baino gehiago argitaratzen dugu", adierazi du Mikel Sotok, Txalaparta argitaletxean Euskarazko arduradun denak. Beraz, lan handiko sasoia izan ohi da udazkena editoreen munduan. "Ohituta gaude, lan dinamikaren barruan naturala da", onartu du Elkarreko Antxiñe Mendizabalek. Plangintza zorrotza eta eskarmentua lagun, dagoeneko ia prest dira euskarazko nobedade gehienak. Euskal literaturan ibilbide sendoa duten egileen artean, nabarmentzekoa da Joxe Azurmendi Barkamena, kondena, tortura saiakerarekin. Filosofoak azken urteetan idatzitako hiru saiakera laburrek osatzen dute lan hau, eta hirurek ardatz dute Estatuaren "izaera kontrolatzailea" gizabanakoarengan.\nGanorazko beste proposamenak dira Karmele Jaio, Iban Zaldua eta Txiliku, Ez naiz ni ipuin, Idazten ari dela idazten duen idazlea eta Piztiarioa ipuin-bildumekin, hurrenez hurren. Hau guztia Elkarren esku. Argitaletxe berean, aukera izango dute beren lanak estreinakoz kaleratzeko Itxaso Araquek -iazko Igartza Sariaren irabazlea, Damutzen ez direnak nobela kaleratuko duena azaroan- eta Ainara Gorostizuk, Aldamenekoa erreportaje lanarekin (urrian), besteak beste.\nSusak ere proposamen iradoki-tzaileak dakartza. Urriaren 26an Mikel Antzaren Atzerri eleberria aurkeztuko da. Berebat, izenburua zehazteke duen Kirmen Uriberen nobela berria ere argitaratuko du. "Elkartasuna, engaiamendua, maitasuna, oroimena eta behin hartutako erabakien atzeraezintasuna jorratzen ditu Uribek, Gerra Zibilean eta II Mundu Gerran abiatu eta gaur egun arte eramango gaituen kontakizunean", iragarri du Gorka Arrese editoreak.\nTxalaparta argitaletxeak ere aintzat hartzeko nobedadeak ditu. Adibidez, Kolonbian bahiturik: 74 egun ELNren esku izeneko lanak Asier Huegunen testigantza biltzen du, Gari Udaberen lagun-tzaz. "Huegun bahitu zutenean, utzi zioten eguneroko bat eramaten eta orain esperientzia horren kronika inprentara sartzear dugu, kontakizuna nahiko bitxia da, eta gustora irakurtzen da gainera", azaldu du Sotok. Urrira aldera ere, Literotura Sailari gehituko zaio Esku hori titulua, azken sei urteetan Basauriko Euskarabila ipuin erotikoen lehiaketako irabazleek idatzitako lanak biltzen dituena. Bestetik, proposamen berrienetako bat da Hura ez da lekua (liburua + CD), izen bereko an-tzerki lanean oinarritua. Oier Gillanek eta Asier Sarasolak (testua) nahiz Idoia Bereterbidek (irudiak), "asmatu dute an-tzezlanaren garapen alternatibo eta interesgarria egiten", irizten du Txalapartako editoreak.\nHil honetan zehar, Pamielak aurkeztuko ditu Joxemari Iturralderen Kaleidoskopioa artikulu-bilduma eta gazte-literaturaren arloan, Paula Carballeiraren Smara. Saharako legendak. "Azken hau Saharar herriaren elkartasun taldeekin batera aurkeztu nahi dugun proposamen bat da", argitu du Pello Elzaburu editoreak. Horrez gain, Joseba Sarrionandiaren Moroak gara behelaino artean gazteleraz eta katalanez argitaratuko da urte amaierarako. "Katalanezko bertsioa Pamiela eta Kataluinako Pol.len argitaletxearen koedizio bat izango da eta liburuaren aurrerapena Bartzelonan egin genuen hilaren 11n (Diada egunean, hain zuzen)", aipatu du Elzaburuk. Gaztelerazko bertsioaz, aldiz, Pamiela arduratuko da. "Durangoko Azokarako nahiko genuke eskaini, eta horretan gaude...", aurreratu du.\npentsatzeko irakurketak Urtarrila eta ekaina bitartean itzulpenak nagusi izan bazituen ere, hemendik aurrera euskal idazleengan jarriko du arreta Alberdaniak. Besteak beste, Inazio Mujika editoreak nabarmendu du Iñaki Segurolaren Arrazoia ez dago edukitzerik saiakera. "Itxuraz konexiorik gabeko esaldi labur eta distiragarriz idatzita dago, baina irakurketa bukatutakoan, zati guztiek bat egiten dutela ohartzen zara. Pentsatzearen zaleek gogoz hartuko dute lan hau", baieztatu du. Alberdaniako beste proposamenak dira Juan Kruz Igerabideren Motoa (nerabeei zuzenduta) eta Carmen Gisasolaren lehenengo nobela, Ihesaren hutsunea, "gaurkotasun handiko gaia lantzen duena", aurreratu du Mujikak. Poesiaren arloan, Rikardo Arregiren azken lana goraipatzen du Alberdaniako editoreak, "aspalditik irakurri dudan ederrena", dio Bitan esan beharrekoak bildumari buruz. Durangoko Azokara "justu" helduko omen da Anjel Lertxundiren azkena, hots, narrazio laburren bilduma bat, zeinak Soka motzean duen behin-behineko izenburu.\nItzulpenen eskaintza sendo dator. Shakespearen Hamlet (Juan Garzia, Elkar), Calderon de la Barcaren Bizitza ametsa da (Xabi Paia, Erein-Alberdania-Igela) edota Alice Munroren Zorion handiegia (Nagore Tolosa, Meettok) dira tituluetako batzuk. Bestetik, Meettok Itxaro Bordaren %100 Basque-ren gaztelerazko bertsioa ere kaleratuko du.\nAzkenik, Ereinek Oier Santosen Ez zuten erantzun eleberria eta Pako Aristiren Independendetziaren paperak saiakera ekarriko ditu, beste tituluen artean. Hiriak, Mario Onaindiaren azken lanak eta hainbat antzerki-lan kaleratuko ditu, adibide batzuk aipatzearren. Nobedadeen zerrenda, beraz, ez da hor bukatzen, euskal literaturaren zuhaitza oparoa da eta...\nHaur eta nerabeentzako literatura, anitza eta gero eta erakargarriagoa\nÚltimas Noticias Multimedia La Policía detiene a Francisco Rodríguez, alcalde de Ourense\nConfirmada la condena a Camoranesi por la lesión causada a un rival en 1994, a quien pagará 50.000 €\nLa publicación de unas caricaturas de Mahoma en Francia reaviva la tensión\nParís cierra por precaución sus embajadas y centros culturales en una veintena de países\nLas hidroeléctricas exprimen el caudal del Ebro pese a la sequía\nGrupos ecologistas denuncian los hechos ante la CHE y las autoridades autonómicas\nLa Audiencia Nacional arroja la toalla en el caso sobre la desaparición de 'Pertur'\nArchiva la investigación al no encontrar, 36 años después, personas a las que imputar estos hechos\nUna ciudad sobre dos ruedas\nLa Green Capital celebró ayer unas jornadas impulsadas por la comisión europea para que la bicicleta siga ganando espacio Publicidad


Maskara nahitaez erabiltzeari buruzko ohiko galderak - Osakidetza edukien webgunea\nMaskara nahitaez erabiltzeari buruzko ohiko galderak\nBirusaren transmisioa ekiditea gizabanakoak elkarrengandik hurbil daudelako eta, horretarako, maskara erabiltzea derrigorra izatea, eta 1,5 metroko segurtasun-distantzia ezabatzen delako\nHar daiteke kontsumiziorik tabernaren atean edo inguruan, ala bakarrik barruan eta/edo terrazetan?\nNolakoa izan behar du maskararen erabilerak, kontsumizioa edo jatekoa hartzeko orduan? Maskara kentzen eta jartzen egon behar dugu etengabe, edo kontsumizioak iraun bitartean jantzita izan gabe egon gaitezke?\nMaskaren erabilera bide publikoan eta aire zabaleko espazioetan\nPiknikak, barbakoak, bazkariak aire zabaleko espazioetan.\nTerrazetan edo bide publikoan erretzea\nLan-zentroetan, publikoak zein pribatuak izan, maskara erabili behar da lanaldian, pertsonen arteko 1,5 metroko distantzia gordetzen bada?\nGainera, ekainaren 9ko 21/2020 Errege Lege Dekretuan (COVID-19ak eragindako osasun- krisialdiari aurre egiteko prebentzio, geldiarazte eta koordinazioko premiazko neurriena) ezarritakoa bete beharko da.\nGidariek maskara eraman behar dute?\nTranbiako, trenbideko, metroko, funikularreko eta autobuseko langile guztiek dute bezeroarengandik bananduta gidatzeko kabina edo pandemian jarritako banantze-manparak. Horrenbestez, maskara erabiltzeko derrigortasuna gidatzeko aldian ez da hain zorrotza izango, baina, horretarako, bakarrik egon beharko dute bidaiari-lekuetan.\nAutoaren barruan maskara eraman behar dut?\nEz da beharrezkoa autoan bakarrik edo bizilagunekin bidaiatzen bazara. Beste edozein kasutan, bada derrigorra\nKirola aire zabalean egitean, maskara eraman behar dut?\n6 urtetik gorako umeak parkean edo futbolean jolasten ari direnean, besteak beste, maskara eraman behar dute?\nGimnasio baten barruan, kirola maskara jantzita egin behar dut?\nTaldeko kirola aire zabalean\nDeskargatu FAQ-ei buruzko informazioa


Nerabeei kultur ikastaroak emateko irakasle bila, Haur eta Gazteria arloa - Hernani - Kronika.eus\nNerabeei kultur ikastaroak emateko irakasle bila, Haur eta Gazteria arloa\nIkastaro proposamenak eta aurrekontuak helbide elektroniko honetara bidali behar dira, ostirala baino lehen: gazteria@hernani.eus.\nHernaniko Udaleko Haur eta Gazteria Arloak hainbat kultura ikastaro eskainiko dizkie herriko nerabeei urria eta abendua bitartean. Horretarako herriko gazte sortzaileei dei egiten die ikastaro proposamenak aurkez ditzaten.\nNagusiki bi ikastaro antolatu dira, alde batetik antzerki-gorputz adierazpena eta beste alde batetik, eskulan-sorkuntza ikastaroa. Hala ere, Gazteria arloak azaldu du ez dituela aterik ixten bestelako kultura egitasmoei; «ongi etorriak izango dira».\n20 ordukoak izango dira eskainiko diren ikastaroak, eta asteroko maiztasuna izango dute, «beti nerabeei egokitutako metodologia erabilita» azaldu dute. Ikastaro proposamenak eta aurrekontuak helbide elektroniko honetara bidali behar dira, ostirala baino lehen; gazteria@hernani.eus.


BLACK LATTE Santiago De Compostela erosi batetik 49 €\nBlack Latte Santiago De Compostela\nEdan Black Latte pisua galtzea erosi Santiago De Compostela (Espainia)\nOrdena arrakastaz lortzeko Black Latte Santiago De Compostela, eskatzen du:\nNon erosi Santiago De Compostela Black Latte\nOrdena formularioa, bete eremuak izena eta telefono zenbakia onena lortzeko edan eraginkorra weight loss Black Latte Santiago De Compostela prezio murriztua . Itxaron deia Kudeatzailea ordena Black Latteizango zuen deitu telefonoz laster. Noiz lortuko duzu poslala ordaindu ahal izango duzu, zure eskaera Santiago De Compostela.\nHainbat modu daude azkartzeko prozesua metabolismoa, baina pertsona bat bada Santiago De Compostela asko ditu, gehiegizko pisua, ohiko metodo oso gutxitan baimendu exekutatu behar duzu, metabolismoa. Kasu horietan hartu behar duzu, laguntza bereziak. Eraginkorrena bat da Black Latte. Edari hau sustatzen metabolismoa handitu eta eraginkorragoa erretzearen gantz, modu naturalean. Jende asko nahi pisua galtzen, besterik gabe, edateko, kafe bat edan goizean. Horrez gain, tresna honek emango dizu ardura bizitasuna eta energia osoa lanean egun.\nNola edari bat erosten Black Latte Santiago De Compostela\nErosi nahi baduzu, gaur egungo% 50eko deskontuarekin Black Latte Santiago De Compostela (Espainia), bete eskaera-orria, sartu Zure telefono-zenbakia eta izena, laster jasoko duzu dei bat Kudeatzailea zure galderak erantzuteko on ordainketa eta bidalketa Black Latte. Ordainketa-paketeak ordaindu entrega courier edo postetxean. Zehatza prezioa bidaltzen partzelaren Black Latte Santiago De Compostela el correo zure helbide desberdinak izan daitezke beste hiri Espainian eta galdetu prezioa. Black Latte Kudeatzailea ondoren ordenatzen buruzko webgunea.\nBlack Latte Santander Black Latte Vigo\nOrdena Santiago De Compostela Black Latte


Aguirre Ayanz, Tiburcio - Euskalerriaren Adiskideen Elkartea\n(Gasteiz, 1707 – Madril, 1767)\nEuskalerriaren Adiskideen Elkartearen ohorezko bazkidea eta zaindaria (1765).\nPertsona ikusbera honen biografia baliagarria izan daiteke espainiar ilustrazioaren sortze-prozesua zeinen konplexua izan zen erakusteko. Prozesu hori berritzaileen talde batek bultzatuta abiatu zen. Berritzaile horiek, bakoitza bere aldetik eta noizbehinkako adierazpenen bidez gehienetan, irrikan zeuden XVII. mendearen amaieraz geroztik herrialdea modernizatzeko. Prozesu hori borboitarren estatuaren erakunde berrien babespean ondu zen. Lehen prestakuntza gortean jaso zuen, haren amona Montehermosoko markesaren babespean. Horren ondoren, 1729an, Salamancako San Bartolomeko Eskolan sartu zen, eta, han, ezaguna egin zen, fisika esperimentaleko eskola edo akademia baten buru zelako eta makinen kabinete bat eta natura-historiaren bilduma bat eratu zituelako. Garai hartan, zientzia-liburutegi bat osatu zuen, eta, liburutegi horretan, besteak beste, Frantziako eta Ingalaterrako argitalpenak jaso zituen. Alventoseko markesaren ustez, hark itzuli zuen Noël Regnaulten Entretiens physiques (Paris, 1729).\nDenboraldi labur batez Iruñean izan zen, eta Nafarroako Kontseiluaren gorteko alkatea, auzitegiko epailea eta Tabakoaren Batzordeko ministroa izan zen. Gero, 40ko urteen amaieran, Madrilera joan zen betiko bizitzera. 1748an, Alcántarako zaldunen jantzia eman zioten, eta Ordenen Kontseiluko kide izendatu zuten. Urte horretan bertan, apaiz ordenatu zen, eta Descalzas Reales komentu ospetsuko kapilau egin. Haren amonak ezarritako familia-tradizioari jarraituz, 1754an, Fernando VI.ak gortina-zain eta otoitzen arduradun izendatu zuen, eta, handik gutxira, 1759an, Karlos III.a erregeak Karlos printzearen, hots, Karlos IV.a izango zenaren, hezkuntza utzi zuen haren eskuetan. Tiburcio Aguirrek Alonso Torres Tapiaren Crónica de la orden de Alcántara argitaratu zuen, eta Karlos printzeari eskaini.\nTiburcio Aguirrek aktiboki hartu zuen parte lehen borboitarren akademizismo ilustratuan; hasieran, Espainiako Errege Akademiako ohorezko bazkidea (1735), supernumerarioa (1737) eta akademiko numerarioa (1744) izan zen, eta, geroxeago, San Fernandoko Arte Ederren Errege Akademiako kontseilaria (1752) eta zaindariordea (1753-1767).\nDatuen arabera, eginkizun garrantzitsua izan zuen Euskalerriaren Adiskideen Elkarte sortu berria erakundetzeko prozesuan. Tiburcio Aguirre Elkartearen babeslea eta bigarren ohorezko kidea izan zen. Kargu hori bertan behera gelditu zen hil zenean, eta San Fernandoko akademiako zaindariordearen karguan oinarritzen zen. Zaindariaren ordezkari eta aldi berean Estatuko Bulegoaren idazkari gisa, haren eginkizuna, berez, monarkiak erakunde akademikoa kontrolatzen zuela bermatzea zen. Peñafloridako kondeak eredu hori ezagutu zuen, bai eta sakon ezagutu ere, Madrilen egindako egonaldian (1758-1762); besteak beste, Agustín de Montiano Luyandoren (1697-1764) eta Tiburcio Aguirreren bitartez. Tiburcio Aguirrerekin eta haren iloba Francisco Javier Aguirrerekin (1732-1763) batera, Xabier Maria Munibek aukera izan zuen ekitaldi akademiko batean parte hartzeko. Ekitaldi hori 1760ko ekainean egin zen, Madrilgo Nobleen Errege Mintegian, eta, ekitaldian, ikasle gazte batzuek matematika eta fisika esperimentalaren Ondorioak defendatu zituzten.


Atari hau eta Mandubizelaian bertan jarritako panelak baliatuz, trikuharria babesteagatik ezkutuan geratu den ondarearen balioa eta eskaintzen digun ezagutza azaleratu eta ikusarazi nahi da.\nTrikuharria 1998-2000 urteetako 3 udatan zehar industu zen EHUko Joxean Mujika arkeologoa buru zela, Gipuzkoako Foru Aldundiako dirulaguntzaz eta UPV/EHUko ikasleen borondatezko lanarekin.\n1998: indusketa-eremua garbituta\n1998: indusketaren hasiera\n1999: goiko geruzako azken hezurrak eta azpiko geruzakoak estaltzen zituen harlauza-zatia\n2000: indusketa amaitu ondoren, ganberaren behean harlauza jarrita. Bere gainean jarri ziren lehen hildakoak.\nHasierako ideia trikuharria erakusgarri jartzea izan bazen ere, horretarako zein neurri har ote zitezkeen aztertu zen. Azkenean, Giorgio Studer, orduko Gipuzkoako Foru Aldundiko errestauradorea, eta Joxean Mujika arkeologoaren aholkuaz baztertu egin zen, izan ere hiru harlauza handietatik bakarra da kareharrizkoa eta beste biak arbel-harrizkoak direnez, azalean utziz gero izotzagatik asko hondatuko zirela-eta, berriro lurrez estaltzea erabaki zen. Horregatik, indusketa amaitu ondoren aurretik zuen itxura eman ahal izateko ateratako harriak eta lurrak itzuli ziren egiturara.\nJarraian doan informazio guztia Joxean Mujikak berak eskaini du eta argazkiei dagokionez Joxean Mujikarenak, Pilare Muxikarenak eta bertan ateratako materiala Irungo Gordailuan - Gipuzkoako Ondare Bildumen Zentroa, Gipuzkoako Foru Aldundia-, aurkitzen denez, Aizpea Lasa izan da argazkitara ekarri dituena (baita web atari hau eta panelen diseinua egin dituena ere).\nBestalde EducaReality enpresakoek 3D errealitate areagotuan esperientzia izateko teknologia sortu du.\nNEOLITOAREN HASIERA EUSKAL HERRIAN\nDuela 7500-7000 urte transizioa\nDuela 7.000 urte mendi inguruetara\nDuela 6000 urte inguru Mandubira\nLehenengo harrizko egitura iraunkorrak\nKizkitza eta Murumendi artean\nTRIKUHARRIEN EGITUREN ANIZTASUNA\nEuropa Mendebaldean erabilera\nGanbera eta tumulua dutenak\nSarbidea ere badutenak\nTrikuharria eraikitzeko lehengaiak\nKalkolitoan, lehen ehorzketa-aldia (5.682-5.120 urteren artean) ganberako beheko geruzan\nHainbat mendetako ehorzketen etenaldia\nBrontze-Aroan, bigarren ehorzketa-aldia (4.425-3.794 urteren artean) azaletik hurbil dagoen geruzan\n1. NEOLITOAREN HASIERA EUSKAL HERRIAN\nEkonomia ehiztari-biltzailetik (Epipaleolito/Mesolito) ekonomia ekoizlerako (Neolitoa) trantsizioa duela 7.500-7.000 urte hasi zen Euskal Herrian. Prozesu horren lehen frogak Ekialde Hurbilean jatorria duten abelazkuntzaren eta nekazaritzaren lehen aztarnak (ardiak, ahuntzak eta zerealak -garia-) aurkitzen dira. Gainera, neolitizazioaren beste zantzu batzuk dira: lurrontzigintza edo zeramikagintza, harriak leunduz egindako aizkorak eta opaitzurrak, lehenengo herriska iraunkorrak, etab. Hauetako froga batzuk aurkitu dira Herriko Barra aztarnategian (Zarautz), Los Cascajos-en (Los Arcos, Nafarroa), Peña Largan eta Los Husos-en (Arabako Errioxa).\nDuela 7.000 urte, tarteka-tarteka euren ganaduekin mendi inguruetara hurbiltzen hasiko dira bertako larre eta fruituak aprobetxatzeko (adibidez Arabako Errioxako Kantabria Mendizerrara).\nDuela 6.000 urte inguru Mandubira\nDuela 6.000 urtetik aurrera ohiko bihurtuko da mendi ezberdinetara igotzea (Mandubia, Aralar, Aizkorri, Urbasa, Entzia, etab.) eta lehenengo talde-abeltzain trashumanteen urtaroko bizilekuak eta euren talde-hilobiak (trikuharriak) eraikiko dira edota bertako haitzuloak aprobetxatuko dituzte hilobi gisa.\n2. TRIKUHARRIEN KRONOLOGIA\nLehenengo harrizko egitura iraunkorrak\nArkitektura zaharrenak trikuharriak izango dira: Trikuharriak hilobiaz gain mendian banatuta dauden lurralde mugatzaileak izango lirateke, bere inguruan abeltzain-talde bat bizi dela adierazten duen zuina.\nDitugun trikuharrien eraikuntzen kronologia: Trikuaizti II, duela 6.000 bat urte (Neolitoaren erdialdera) eraikia eta mende pare batean erabilia; hau Trikuaizti I trikuharriak ordezkatuko du, duela 5.800-5.500 urte eta ziur aski duela 3.500 bat urtera arte (Brontze-Aroa) erabiliko zen. Zoritxarrez, hauetan gizakien bi hortz besterik ez ziren kontserbatu eta zehaztasun handiagorik ematerik ez dago.\nTrikuaizti II trikuharria\nDuela 5.300 bat urte (Neolitotik Kalkolitora igarotzean), bi talde ezberdinek Larrarte eta Mandubizelaia trikuharriak eraiki zituzten eta gutxienez duela 3.700 bat urtera arte erabili. Mandubikoak bere erabileran mende batzuetako etenaldi bat ezagutu zuela dirudi.\n3. TRIKUHARRIEN EGITUREN ANIZTASUNA\nDuela 6.000 urte inguru Europa Mendebaldeko hainbat lurraldetako giza-taldeak trikuharri-mota ezberdinak eraikitzen hasi ziren. Denak ez dira berdinak, lurralde bakoitzak eskaintzen zuen geologiara, erliebera (eraikitzeko toki egokia aukeratu lana aurrezteko, ikusgarritasun handiagoa emateko, etab.) eta giza-taldeen ezaugarrietara (ohitura edo tradizio kulturala, jakinduria, biztanle-kopurua, etab.) egokitu behar izan ziren. Eraikitzeko aukeratutako tokian dagoen harri-motak (hareharria, kareharria, basaltoak, etab.), harriak erauzteko erraztasunak eta “harrobiaren” hurbiltasunak trikuharriaren ezaugarriak (forma, neurriak, etab.) baldintzatzen dituzte.\nEuropako mendebaldeko trikuharri guztien erabilera ere ez da beti berdina izan. Euskal Herritik kanpora, batzuk (Bretainian adibidez), hilotz banaka batzuk soilik dituzte. Nortzuk ote ziren egitura erraldoi horietan hilobiratzeko aukeratutakoak?. Beste trikuharri askok aldiz, gure lurraldekoetan gertatzen den bezala, mila urte baino gehiagotan tokiko taldekideen hilotzak (hamarreko batzuk) gordetzen dituzte, sarritan oso partzialki kontserbatuta.\nEgitura hauek, kanpotik, harriz egindako forma erdiesferiko zapala duen tontortxo itxura (tumulua edo armorkora) dute. Diametroa 8 metrotik gorakoa izaten da, arruntenak 12 eta 18 metro tartekoak dira. Altuera, berriz, 60 cm-tik 200 cm-ra bitartekoa.\nErdian forma ezberdina (laukizuzena, trapezoidala, poligonala) izan dezakeen ganbera kokatzen da; gutxienez, bi metro luze eta metro bete zabal izaten da, eta altuera 60 cm-tik ia 200 cm-ra. Ganbera, tumulu edo armorkora deitu ohi zaion harri-metaketa batez inguratzen zen, ia ganbera bera estaliz.\nGanbera eta tumulua dutenak:\nEuskal Herriko trikuharri gehienek bi atal hauek izaten dituzte: ganbera eta tumulua. Horrelako trikuharri soiletan, hildako bakoitza estalkia altxatu ondoren ganberaren barruan uzten zen. Batzuetan, sarritan aurrez ehortzitakoen hezur batzuk besterik ez ziren egongo denbora pasa ahala hondatzen doazelako. Beste batzuetan, kontserbatutako hezur kopurua nahiko handia izan zitekeen eta trikuharri askoren ganbarak nahiko txikiak zirenez hezur luzeak eta garezurrak mugitu eta antolatu egin behar ziren gorpu berrientzat tokia edukitzeko. Gainera, denbora igaro ahala hezurrak geroz eta bolumen txikiagoa hartuko zuten, horregatik, nahiz eta ganbarak txikiak izan hildako kopurua uste baino handiagoa izan zitekeen. Hau da Mandubizelaikoaren kasua.\nSarbidea ere badutenak:\nEuskal Herrian beste 30 bat trikuharri daude hilotzak ganberan lagatzeko tumuluaren kanpotik ganberara doan sarbide edo igargu bat dutenak (sarbidedun trikuharriak, igargu estaliak eta harlauza zulatudun igargu estaliak): Jentillarriko igargu estalia -Aralar-, eta Igartza Mendebaldea sarbidedun trikuharria (Ataun-Urdiain, Gipuzkoa-Nafarroa) edota Arabar Errioxakoak (Sorginaren Txabola, Hezurtegiaren Gaintxoa…), Kuartangokoak (Gurpide, San Sebastian), Artaxonakoak (La Mina de Farangortea eta Portillo de Eneriz harlauza zulatudun igargu estaliak), etab.\nTrikuharri gehienak mendi aldean kokatzen dira eta horrek pentsarazten du hor bizi ziren giza-taldeak abeltzainak izango zirela. Neguan, ez ziren bertan biziko, talde trashumanteak zirenez euren jatorrizko herrisketara itzuliko ziren. Batzuk, ezezagunak, inguruko haranetan edo kostaldean egon zitezkeen, baina beste batzuk urrutirago kokatuko ziren, hegoalderagoko lurralde idorragoetan (Nafarroako erdi aldean, etab.).\nUrtean zehar herriska horietan biziko ziren. Batzuetan, batez ere Nafarroan eta Araban aurkitutakoei esker dakigu nolakoak izan zitezkeen, zurez eta pezoz egindako etxebizitzak (laukizuzenak, etab.) eta abereak gordetzeko itxiturak zituzten, eta zenbaitetan hobietan egindako ehorzketak ere bai, eta inguruan soro txikiak eta larreak. Euskal Herria hezean ez dira ia ezagutzen bizileku hauen aztarnak (Haltzerreka -Etzegarate-, Aiatzio -Aralar-, etab.) ez direlako ondo kontserbatzen edota ez ditugulako aurkitu, eta baita batzuk gure gaurko herrien edo industrialdeen azpietan daudelako ere.\nUdaberria aurreratzen zenean, herriska hauetatik abereak hartuta abeltzain talde ezberdinak irtengo ziren udako mendiko larreetara. Belaunaldiz belaunaldi toki jakinetara joango ziren. Horrelako tokiak, historikoki, gaur arte, saroi, sarobe edota korta bezala izendatu dira. Bertan zeuden euren txabolak, eta beste egitura osagarri batzuk, eta trikuharriak, taldearen hilerria eta lurralde-zuina.\nAbeltzain-talde horien osaketa ez zen herriskakoaren berdina, badirudi ugariagoak zirela gizonezkoak eta gazteak, eta gutxiago emakumeak, umeak eta agureak. Pentsa daiteke horren arrazoia izan zitekeela abere-lapurretak eta liskarrak uste baino ugariagoak zirela.\nTumuluak 17 m-ko diametroa eta 0,40 m-ko altuera ditu, baina ekialdean badirudi altuera handiagoa duela, gune zabal baten muturrean eta aldapa bizkortzen hasten den tokian eraikita dagoelako. Erdialdean, gutxi-gorabehera, ekialdetik mendebalderanzko norantza duen trapezio-formako ganbera kokatzen da, 1,80 m luze dena, nahiz eta ganberaren alde baterako 3 m luze zen harlauza bat aukeratu. Zabalera, buru aldean, 1,14 m da eta beste muturrean, ekialdean, 0,80 m ditu.\nLehenengo gorpuak ganberaren zorua ia osorik estaltzen zuen arbelezko/tupazko harlauza baten gainean ipini ziren.\nKanteralde mendigaina. Itsaso eta Astigarretaren arteko mugarria.\nTrikuaizti eta Mandubizelaiko hilobi-arkitekturak eraikitzeko inguruan (Kanteralde, Kizkitza) azaleratzen ziren basaltoak erabili ziren. Tumulua ia bakarrik harri-mota honekin egin zen, baina horrek formatu/forma egokiko harlauzak ez dituenez eskaintzen, ganberako zorua prestatzeko eta harlauzetarako kareharri tupatsuak eta arbela erabili zituzten.\nHarrobi gisa erabilitako leku zehatzak ez ditugu ezagutzen, baina oso urruti joan gabe egongo dira. Harri-koskor batzuk erraz eskuragarri izango zituzten, baina ez nahikoak egitura egiteko eta geruzetatik ere atera beharko zituzten harrizko, zurezko eta hezurrezko pikotxekin, aspaldidanik muger edo suharri-meategietan (Mugarduia -Urbasa-, Mugerre -Lapurdi-, Araiko -Trebiñu-, etab.) egiten zuten bezala. Ondoren, ziur aski, harriak animalien laguntzaz mugitutako lera gisako ibilgailuetan garraiatuko zituzten.\nHilobi-arkitekturaren kokalekua hainbat irizpide jarraituz aukeratuko zuten, eta seguruenik, beste munduarekiko sinesmen ezezagunek ziotena, eta baita helburu praktiko (lana aurreztea, etab.) eta ekonomikoetan (kudeatzen zituzten eremuaren zuin gisa gainontzeko taldeek identifikatu zezaten) oinarrituta ere. Honetarako, batzuetan (Mandubizelaian, Trikuaiztin, etab.), ikuseremu handiko tokiak aukeratzen zituzten eta era berean ikusgaitasuna paisaian nabarmentzen (tumulu handiak eta nabarmenak eginaz) saiatzen ziren.\nKanteraldetik Kizkitzarako ikuspegia. Tartean Mandubia.\nEraikuntza lanak auzolanean egingo ziren, elkarlanean, ez zen izango abeltzainen bat-bateko inprobisazioa. Denbora luzez iraungo zuten hilobi-arkitektura hauek eraikitzeko tradizioz ikasitako jakindurian oinarrituko ziren. Gerta daiteke, pertsona gailen, ospetsu bat, eraikuntza egiteko egotea eta egingo ziren ospakizun eta errituen ardura ere edukitzea.\nSarritan, bertan hazten zen landaretzari su emanez hasiera ematen zioten lanari. Ondoren, bertara inguratuta eta euren ezaugarrien arabera (harlauza edo harri-koskorrak tamainaka) multzoetan sailkatutako harriak erabiliko zituzten. Lehen urratsa ganberaren burualdeko harlauza jartzea izango zen eta bere arrimuan, ukituz, batzuetan alboko harlauza handiak lur-erreten edo zangetan sartuz tinkatuta gel zitezen.\nGanberako harlauzetatik kanporantz harri handi xamarrak teilakatuz bezala jartzen ziren egitura sendotzeko, eta hauen gainean beste batzuk txikiagoak ia ganberaren estalkia estali arte. Hauen gainean jarritakoak txikiagoak dira eta ez daude hain ondo ipinita. Harri-metaketa honi tumulu edo armorkora deitu ohi zaio. Gainera, batzuetan, kanpo aldetik tumulua inguratuz, sendotuz eta mugatuz harriak zutika jarrita izaten zituzten, harri-zirkulu edo harrespil itxura hartuz.\nEducaReality enpresak sortutako 3D irudia\nKalkolitoan, lehen ehorzketa-aldia (5.682-5.120 urteren artean) ganberako beheko geruzan:\nLehenengo gorputza noiz ehortzi zen jakiterik ez dugu, ez garelako gai oraingoz hori nor izan zen zehazteko, baina, gaur egun, gizaki zaharrena, gutxi gorabehera, duela 5.283 urte ehortzi zela esan dezakegu, baina ikatz batzuk 5.682ko data eman dutenez pentsa daiteke bi daten tartean beste norbait gehiago hilobiratua ere izan zitekeela. Datatutako ikatz horiek hilobia eraiki nahi zen tokian zegoen landaretzari sua eman ziotelako sortutakoak ote dira?\nMandubizelaia trikuharrian aurkitutako garezurra\nMandubizelaia trikuharrian aurkitutako heldu baten matrailezurra\nMandubizelaia trikuharrian aurkitutako gazte baten matrailezurra\nGazte baten beheko matrailezurra. Esne-haginak azpian hagin iraunkorra bultzaka duela ikus daiteke.\nGanberako beheko geruza edo kapa honetako azken hilobiratzea, gutxi gorabehera, duela 5.120 bat urte gertatu zen. Hilobiratuak hogeitahamar inguru izan ziren, eta pentsa daiteke ganberaren estalkia bera baliatu zutela eurak estaltzeko eta trikuharriaren erabilera bukatutzat emateko, ixteko.\nHainbat mendetako ehorzketen etenaldia:\nTrikuharri honek bere erabileran mende batzuetako etenaldi bat ezagutu zuela dirudi.\nHonen arrazoia ezezaguna zaigu, baina badirudi denbora luzez ez zutela beste inor hilobiratu. Esango genuke abeltzain taldeak etortzeari utzi ziola, edo oso gutxitan etorri zirela. Gizartean, edo taldeen arteko egoera liskartsua ote zen?\nBrontze-Aroan, bigarren ehorzketa-aldia (4.425-3.794 urteren artean) azaletik hurbil dagoen geruzan:\nEtenaldi luze honen ondoren nortzuk izan ziren hona hurbildu ziren abeltzainak eta trikuharria berriz erabiltzen hasi zirenak? Bazuten loturarik aurreko abeltzaineekin? Esango genuke ez dutela zerikusirik, beste talde batekoak izango zirela ziurrenik.\nGarai honetan, Brontze-Aroan, kobrearen eta brontzearen metalurgia asko garatuko da, eta suharrizko edo harrizko tresnak (aizkorak, gezi-puntak, sastagaiak, apaingailu berriak, etab.) ordezkatuko ditu.\nBigarren ehorzketa-aldiko hilobiratu zaharrena duela 4.425ean izan zen ehortzia, azkena berriz duela 3.794 urte. Kontserbatutako hildako kopurua dozena batekoa da, baina hezur hauek azaletik hurbil zeudenez, arrazoi ezberdinengatik (sustraiak, euria, etab.) oso hondatuta zeuden.\nErritualen inguruan ezer gutxi dakigu, batez ere kultura immateriala (dantzak, keinuak, etab.) egiten zen une berean desagertzen zelako. Hiletetako kultura materialaz apur bat kontserbatzen da trikuharrien ganberetan, baina lehengai galkorrekoak zirenak (zurezkoak, larru, etab.) ez dira kontserbatzen. Batzuetan, ganberatik kanpo ere utzi zitezkeen eskaintzak, adibidez tumuluren azpian. Tumuluen gainean edota inguruan agertzen diren objektuak hilobiaren kontserbazio lanetan (haziko zen landaretza garbitu, etab.) edota ezezagunak zaizkigun erritualetan sortutakoak izan daitezke.\nGanberetan mota askotako tresnak (harrizkoak, etab.) eta apaingailuak aurkitu ohi dira, baina inoiz ez kopuru handian. Sarri, denak eskaintza gisa interpretatu ohi ziren, baina egun ez; horren adibide dugu Mandubizelaia, non hildakoek soinean zeramatzaten apaingailuak izan zitezkeen V-erara zulatutako hezurrezko botoia, lignitozko lepoko baten ale beltza eta hezurrezko bi ezten edo orratz (jantzietarako edo bururako) aurkitu ziren.\nGanberaren eraikuntza-lanetan (arbelezko harlauzak egokitzen adibidez) erabili zitekeen hezurrezko zizel bat ere agertu zen.\nArdi-metapodio baten zatian egindako orratzak edo eztenak, ilerako edo arropetan jartzeko eginak.\nNeurriak: 11,8 x 1,2 x 0,9 cm\nHezur landuan egindako zizela. 8,1 x 1,84 x 1,18 cm.\nLignitozko lepoko baten ale beltza. 2,2 x 1,9 x 1,7 cm\nSuharrizko ijelkiak. Labana gisa edo beste tresna batzuk egiteko erabiliak. 3,5 x 14 x 2,5 mm.\n35,8 x 14 x 4,6 mm\nBi aurpegietatik landutako suharrizko gezi-punta hostokara. 3,2 x 1,2 x 0,45cm\nSuharria edo mugerra. Gezi-punta hostokara baten muturreko zatia. 2,9 x 1,4 x 5 cm.\nGarai honetan ehorzketa errituala Kalkolitokoaren berdina dela dirudi. Kultura materialean berrikuntza batzuk ikus daitezke: lurrontzi edo zeramikazko ontzia (agian, aurretiko zurezkoen ordezkoa), hezurrezko orratzen ordez brontzezkoa eta gezi-punta garatuagoak.\nV-erako zuloa duen hezurrezko botoia. Diametroa: 16,2 mm. Lodiera: 4,2 mm.\nKoilare-alea (apaingailua). 3,2 cm. Lepoko, eskumuturreko edo bestelako apaingarriak osatzeko. Ardi berna-hezur zati batean egindako koilare alea erabiltzen zen.\nBrontzezko ezten puntabikoa. Erronbo ebakidura du. Bi ildo fin eta sakon ditu, agian kirten bat txertatzeko. 5 cm.\nAzkenik, ganberaren goiko mailan, lurrontzi bat agertu zen. Gerta daiteke Kalkolitoko beheko mailan, zurezkoak izateagatik ez agertzea. Beste trikuharri batzuetako lurrontzien barruan zeuden hondarrak aztertu ondoren garagardoaren gisako edariren bat eduki zuela jakin da. Galdera da hildakoei uzten zitzaien edariren bat zen ala hiletetan parte hartzen zutenen edari bat, edo biak.\nGoiko mailan gezi-puntak ere agertu ziren. Hauek (aurrekoak ez bezala) txortena eta hegalak dituzte. Batzuetan, metalezkoak -brontzezkoak- imitatzen dituzte.\nGanberan agertzen dira, ziur aski, hildakoren baten gorpuan zegoelako, eta bere heriotzaren eragilea izan zelako. Borroketarako eta ehizerako erabiltzen zituzten.\nBi aurpegietatik partzialki landutako txorten eta hegal motzeko gezi-punta. Kalkolito amaiera edo Brontze-Arokoa.\nBi aurpegietatik landutako txorten eta hegaldun suharrizko gezi-punta. Hegaletako bat apurtua du. 2,9 x 2 x 0,5 cm.\nSuharria tresna gehienak egiteko erabiltzen zenez eta harri-mota hau arrunta ez denez, zein tokitan agertzen den ikertu da.\nSuharrien jatorrien mapa. A. Tarriño doktoreak egina (UPV/EHU)\nAbeltzainak transhumantzian zetozenez euren herrisketan edota eskualdean erabiltzen zituzten suharriak ekarriko zituzten, batez ere hurbilenekoak.\nMandubizelaian berriz ugarienak Flyschekoak dira, kostaldekoak. Urbasa (hurbilenekoa Mandubitik), Ebaporitiko eta Trebiñukoak proportzio txikiagoan agertzen dira, baina inguru horietakoekin bazituzten harremanak.


Vitoria-Gasteizko Udalaren web-orria - Haur eta gazteak aktibo mantentzeko kirol-planak: gomendioak\nHaur eta gazteak aktibo mantentzeko kirol-planak: gomendioak\nPlan hauek garatzeko hainbat gomendio ematen dizkizugu:\nPandemiaren egungo egoera ikusita, ahal den neurrian, aire zabaleko jarduerak egitea gomendatzen da.\nNolanahi ere, egun horretarako espero den meteorologiaren arabera jarduerak egokitu. Eguraldi txarragatik planak egiteari ez utzi; horrelako egunetarako, bilatu espazio itxietan egin daitezkeen jarduerak, edo arropa egokia jantzi, badakizu, Gasteizen gaude eta.\nAste barruko egunetarako ohiturak sortu eta jarduerak planteatu; ez asteburuetarako bakarrik. Horrela, sasoian egongo zarete eta OMEk gomendatutako jarduera fisikoaren asteko gutxieneko helburuak(Beste leiho batean irekiko da) beteko dituzue.\nBizikletan edo patinetan zoaztenean, erabili kaskoa eta gainerako babes-elementuak, eta, mesedez, eredugarriak izan eta errespetatu bide-segurtasuneko arauak.\nNaturako jardueren kasuan, ingurumena errespetatu: zaborra zakarrontzira bota, seinaleztatutako bideetatik joan, landareak ez erauzi, etab.\nEz ahaztu ura eramaten, eta iraupen jakin bateko planetan, janari pixka bat. Jarduera fisikoa gehi hamaiketakoa edo merienda, arrakasta segurua!\nKontsultatu Gasteizko Mapa eta inguruko udalerriak, pandemiaren murrizketek orain ezarritako mugetatik ez ateratzeko.\nGasteizko Udal Kirol Instalazioen web gunean informazio hau aurkituko duzue: udal espazioak non dauden, erreserbak nola egin, prezioak, etab. Gogoratu Gasteizen ere instalazio pribatu asko daudela plan edo jarduera horietako batzuk egiteko.\nHamar plan zure seme-alabekin familian mugitzeko (5 urtetik aurrera)\nGazteentzako hamar plan aktibo edo kirol plan\nHaur eta gazteak aktibo mantentzeko kirol planak\nHamar plan edo jarduera zure seme-alabekin (5 urtetik beherakoak) familian mugitzeko


Hiztegi Feminista Letra E | Miriam Herbon\nGizonen eta emakumeen arteko aukera berdintasuna bizkortzera bideratutako denboraldiko neurri bereziak eta zehatzak dira. Ekintza positiboak, diskriminazio positibo bezala ezagututa ere, talde zehatz bati zuzendutako neurriak dira, hauekin historikoki jasandako diskriminazioa saihestea eta alde batera uztea, eta jarreren, portaeren eta egitura izandunen ondoriozko desabantailak konpentsatzea nahi da.\nEmakumeen Giza Eskubideak:\nEmakumeen giza eskubideak giza eskubideak berak dira. Hala ere, nazioarteko eremuan Giza Eskubideen bilakaerari dagokionez hiru fase bereiz ditzakegu. Lehen fase batean bai Nazio Batuen Karta (1945ean) bai Giza Eskubideen (1948ren) Adierazpen Unibertsala (1948an) onartzen dira. Bigarren fasean, eskubideetako eta nazioarteko konbentzioko sailaren bidez emakumeen eta gizonen arteko berdintasuna baieztatzen da, sexu arrazoiagatik diskriminazioaren debekua garatzeko beharra ikusi ondoren. Hirugarren fasean, emakumeak bakarrik sozio-legezko kategoria bezala bakar aritzeko neurri arauemaileak hartzen dira, Emakumeen Giza Eskubideen onartzeko eta genero kontuei arreta ipintzeko emakumeen mugimenduaren presioaren emaitza da. Emakumeen Giza Eskubideak nahasten duen erredundantzia bezala uler daitezke. Hala ere, Giza Eskubideen nazioarteko zuzenbidearen garapena partzial eta androzentrikoa izan dela frogatuta geratu da, munduaren ikuspegi maskulinori pribilegioak emanez eta emakumeek aurre eginez etorri diren arazorik presakoenak kanpo utziz. Emakumeen Giza Eskubideen bortxaketek eragiten dute pertsona bezala bere duintasunera, askatasunera, bere nortasunaren askatasunera, bere garapen pertsonal eta sozialeko aukeretara eta bere herrien norakoan parte hartzeko ahalmenean eta bizi diren gizarte modeloaren eraikuntzan eragiten dituzte.\nLan-familia kontzeptua modu desberdinetan ulertuta izan da. Kontziliazioa zentzu zehatzean familia eta lanari eskinitako denboraren bateragarritasunari igortzen dio. Zentzu zabal batean pertsonen garapen osoari, lan, maitasun, familia, aisia, ikasketa eta ikerketa arloan, eta bere bururako denbora izateari igortzen dio.\nHorregatik, kontziliatzea bizitzaren dimentsio desberdinetan oreka mantentzea esan nahi du ongizatea, osasuna eta lan pertsonalaren ahalmena hobetzeko. Erantzunkizuna kontziliazioa baino aurrera doa. Erantzunkidetasun sozialaren esanahia familiar eta etxeko erantzukizunen banaketen pertsonen inplikazioan baino haratago doa, batez ere gizonak, beste gizarte-eragile batzuei eta instantzia publiko eta pribatuei hedatzeko.\nEraso homofobikoa edo transfobikoa:\nBullying homofobikoa edo transfobikoa bezala ezagutzen da ere, pertsona batzuenganantz modu jarraian eta nahita eragindako edozein motatako kaltea, maila psikologikoan, fisikoan zein moralean, orientazio sexual heteronormatibitateak estereotipatutako patroi sexualen arabera desberdina izateagatik pertsona bati behin eta berriz eragindako bazterketa, isolamendua, mehatxuak, irainak, erasoak eta portaera bortitzak izaten dira. Indarkeria hau bai bere parekoetatik (antzeko adina duten bere inguruko pertsona bat edo gehiago ), zein pertsona helduetatik dator, botere desberdinetako harreman batean eta indarkeria mota anitzez baliatzen dena. Jazarpen mota honen beste ezaugarri zehatz bat izaten da, pertsonek ez dutela babesteko eta indartzeko erreferentzia talderik kaltetuak izaten direnean aintzakotzat hartzen den sexualitate “arrunta” ez izateagatik. Jazarpen homo edo transfobikoek genero, sexualitate eta identitateko ereduak indartzera zuzenduta dauden zigor eta akzio kolektibo moduan jokatzen dute.\nSexu-jazarpena larderia edo natura sexualeko zigor, edo konnotazio sexistako hertsatzea da, biktimak ez desiratuta, zeinek beraren duintasunari eragiten dio.\nKontsideratzen da sexu-jazarpena edozein asmoa edo eraso egiten duen pertsona beste bati bere duintasunaren kontra. Edozein portaera, ahozkoa ala idatzita izan daiteke, eta bereziki ingurune lardearian, alpagarrian edo irangarri batean\nJazarpen hauek bi sexuetako pertsonak jazatzen dituzte baina orokorrean, estatistikak begiratuta, ikusten da emakumek direla gehien sufritzen dituztenak.\nJazarle nagusiak, gizonak dira, portaera hau edukitzen dute, lanean, ikastolan edo familian barne. Gaur egungo testu juridiko modernoetan sexu jazarpena ilegala da, baina ez guztietan.\nEraso honek hartzen da giza eskubideen, diskriminazioaren eta segurtasunaren eta osasunaren kontuaren bortxaketzat. Iraingarria da duintasunerako edo langileentzako segurtasunerako eta beraien ongizatea zalantzan jartzen du.\nArreta jarri behar da eta lantokian aurrez ikusi behar da. Eraso hau gertatzen denean zigorra jarri behar da zigortzaileari eta biktimeei babestu behar zaie.\nOhizkoa da, biktimak ez jakitea bere zuzenbideak eta beldurra izatea bere lanpostuaren galera. Horregatik, kontzientzia, borroka honen kontratako elementu garrantzitsu bat da.


Aste ona! | Uribe Kostaz hitz egiten\n← “Argituz”, Barrikako itsaslabarrari buruzko beste(?) liburu bat\nOhiko ur-azpiegiturak. Hasten dira Uribekostako berbatxangoak. →\nData: 2012(e)ko martxoak 7 Egilea:\nAste batzuetan ematen du beste mundu batean bizi garela. UK aldizkaria hartu dut postontzitik. Hasieran, David Cresteloren artikulu bat aurkitzen dut. Horretan, Crestelok jakinarazten digu Plentziako museoko azken ekimena: Matxitxako lurmuturreko gudaren 75. urteurrena. Horren inguruan ekimen batzuk egingo dituzte. Onenetariko ekintzak, nire aburuz jakina, nahasten baitira historia, gizakiak eta hunkigarritasuna. Azken finean kultura, ondarea eta historia sentimendurik gabe, posibleak dira?. Jarraitzen dut aldizkariarekin eta Geologia-ondareari buruzko elkarrizketa bat aurkitzen dut, kasualitatez nire aurreko post-i buruzkoa da, Ander Gomezek argitaratutako liburua hain zuzen ere. Getxoberrin ondare-aktibitatea frenetikoa da Punta Begoñari esker. Alderdi Guztiak ados daude, kasu batzuetan sudurra edo muturra hazi arren. Halaber, Berria egunkarian, Bizkaiko hitza hain zuzen ere, kostaldeko defentsari buruzko artikulu zabal bat eskaintzen digu.\nEgizuk sagardotegira eramango gaitu. Jan-edatera? Jakina, baina sagardoa dastatu baino lehen, Irungo Erromatar Museoa bisitatuko da (ondoren ezinezkoa da, antza). Erakunde honek, gehi Erandioko Berbots-ek, gehi Sopelako Aitxu!-k prestatzen ari dira ohiko berbatxangoak; ematen du, udaberriko hurrengo hiruetan gure ondareak oso zama handia izango duela.\nUdaletan, gero eta lan gehiago sortzen da kultura eta ondareari dagokionez, edo berriak behintzat: Sopelako Burdin gerrikoa, Barrikako itsaslabarrak, Plentziako museoa eta beste egitasmo batzuk. Eginda edo arazorik gabe? Jakina ezetz, baina gure panoraman, egitasmoekin ia-ia konformatzen gara, gainera egitasmoek udaleko zein herrietako kontzientzia erakusten gaituzte.\nIkuspegi horrekin esan genezake Arabiar Udaberria beharrean, Uribe Kostako udaberrian gaudela. Ez da izango. Baina baikorrak izan behar dugu, askotan esaten dugun bezala, garena gara, hau da, ezin da eskatu gure kultura-testuinguruak ematen digu baino askoz gehiago.\nDena den, hori ulertuta, pozik jar gaitezke hainbeste ekintzak, ekimenak, berriak… gure kultura materialari buruz ikusi ondoren. Orain, beti esaten dugun bezala, disfrutatzeaz gain, parte hartu behar dugu ahaleginak ez galtzeko.\nKategoria: Ekitaldiak/Ekimenak, Sailkatugabeak Etiketak Aitxu, Berbots, Egizu, Ekimenak. Gorde lotura.


Salto Systems, nazioartean ezaguna den enpresa bat da. 1.500.000 ate beraien kontrol sistemarekin instalatuak. Sarbide kontrolaren kontzeptu berri baten beharrak aztertu eta identifikatzen dute. SALTO-k produktu berritzaile asko sortu ditu, adibidez "Red Virtual SALTO" eta sarbideen kontrol plataforma XS4. Beraien zerraia elektronikoak, hormako irakurlea eta offline eta on-line kontrol unitateak bezero askoren sarbideak kontrolatzen dituzte. SALTO aeropuertuetan, banketxetan, gobernu eraikinetan, unibertsitatetan eta hoteletan agertzen da.\nSalto Systems -entzako egindako proiektoak\nFree2move.org: Saltosytems-en ekimen soziala Proiektoari buruz irakurri Web gunera joan


Kepa Korta - Behar eta ezin\nBehar eta ezin\nUrkullu lehendakariak esandako beste «behar» bat gehiago kostatu zait ulertzen. ETA ez omen zen inoiz existitu behar. Zer esan nahi zuen zehazki?\nFilosofian «behar», «ezin», «ahal», «baliteke» eta antzekoen zentzu aletiko, epistemiko, eta deontikoa bereizten dira, besteak beste. «Argi gorriarekin ezin da zebra-bidea gurutzatu» diogunean, adibidez, ez gara ezintasun aletikoaz edo fisikoaz ari; deontikoaz, trafiko-arauek ezarritakoaz, baizik. «Inor ezin da argia baino azkarrago mugitu» diogunean, alderantziz.\nFilosofian ohikoa da unibertsoari eta historiari izaera determinista ikusten dietenen eta izaera indeterminista ikusten dietenen arteko eztabaida ere. Gertaera guztiak lirateke batzuen ustez beharrezko; guztiak kontingente, besteentzat. Bi eratakoak bateragarri egitea litzateke beste batzuen erronka.\nFilosofiatik kanpo, susmo txarra hartu ohi diet «behar» edota «ezin» askotxo erabiltzen duten testu eta diskurtsoei. Maiz, eskatu gabeko aholku moralaren mozorroarekin datorren iritzi-adierazpen hutsa da «behar» hori. Beharrezkoa baldin bada, ez dago zertan argudioak ematen hasi, ala? Beharrezkoa da eta kito. Zergatik? Nik hala diodalako. Eta bistakoa delako. Galdetu beharra ere!\nLehengo astean ezker abertzaleko ordezkariei irakurri nien hainbat «behar» eta «beharrezko». Esan zuten, «baieztatzen dugu hura (mina) ez zela inoiz gertatu behar». Eta akaso, behar zenaren alorretik asko urrundu gabe, uler daiteke hizketa-gai zuten mina eragin zuten gertaera haiek ez zirela beharrezkoak, kontingenteak baizik, eta esaleek eta haiek ordezkatutakoek bazeukatela erantzukizuna, eta aitortzen zutela hori. Horra artekoa behintzat argia iruditzen zait niri.\nUrkullu lehendakariak esandako beste «behar» bat gehiago kostatu zait ulertzen. ETA ez omen zen inoiz existitu behar. Zer esan nahi zuen zehazki? 50eko hamarkadan Euskal Herrian ez zegoela inolako arrazoirik nazio askapenaren alde jarduteko? Hobe geundekeela gazte haiek etxean geratu balira? Ala, besterik gabe, ETAren sorrera metafisikoki kontingentea izan zela? Espainiar film hartako ateraldi gogoangarri hura datorkit burura: «Lehendakari: denok gara kontingenteak, baina zu beharrezkoa zara!». Eguna argitu du; ez da gutxi.


Nola zurikatu hortzak modu naturalean ikatz aktiboarekin - Afrikhepri Fondation\nEkarbono aktibatua edo karbono aktiboa ere deitua, landare-ikatza landare-materia organikoaren karbonizazioaren ondorioz sortutako hauts beltza da. Oso xurgatzailea, substantzia honek bere azalera atxikitzen duten eta gorputzak xurgatzen ez dituen toxina guztiak ezabatzeko berezitasuna du. Ikatz aktiboa hortzak zuritzeko irtenbide naturala da.\nHortz arloan, zuritzeko propietateengatik da ezaguna. Hortzetarako ikatz hautsa, hain zuzen ere, esmaltea igurtzi eta hortzak zikintzen dituzten substantziak xurgatzen dituzten gainazal porotsua duten mikropartikulek osatzen dute (kafea, tea edo tabakoa bereziki). Arnas txarra borrokatzen ere laguntzen du.\nHortzak zuritzeko beste metodoak ez bezala, hortaz, hortzetako ikatza metodo guztiz naturala da.\nHortzak zuritzeko orduan, kokoaren ikatza erabiltzen da bereziki poro finagoak dituelako, gasa modu eraginkorragoan xurgatzeko aukera ematen du, baina baita toxinak eta partikula txikiak ere. Zehazki, adibidez, errautsetako ikatza baino 25 aldiz xurgatzaile eta eraginkorragoa da.\nGainera, ez du zaporerik eta usainik, eta horrek atsegina da erabiltzea, eta bere kolore beltza bereizten da garbitu ondoren.\nHain zuzen ere, ikatz aktiboaren propietate xurgatzaile apartek onura ugari dituen produktua bihurtzen dute, batez ere osasunaren eta edertasunaren arloan.\nDigestio-aparatuko nahasteen tratamendua, batez ere beherakoa, bloating, gas edo colopathies\nElikadura intoxikazioen, intoxikazioen edo drogen gaindosi tratamendua.\nGorputzaren desintoxikazioa, bereziki metal astunak, kloruroak, pestizidak, drogak eta zenbait birus\nArnas txarraren tratamendua\nArtikulu hau gunetik ateratzen da Dentaly.org\nKalkaire UK - Hortzak zuritzeko egur-ikatza - Hortzak zuritzeko hortzetako pasta - Hortzetako pasta egur-ikatza ...\nErosi 8,99 €\nHortzetako pasta zuritzeko mentarekin eta karbono aktibatu naturalarekin - Hortzak zuritzeko - hortzetako pasta ...\nHortzak zuritzeko hautsa, banbu hortzetako 2 eskuila eta ikatz zuriketa hautsa ...\nKoko Aktibatutako Ikatz Hortzetako pasta, Hortzak Zuritzea, Ikatz Aktibatutako Zuritzea ...\nErosi 11,49 €\nLove Beauty & Planet Vegan Desintoxikazio Hortzetako pasta zuritzeko, Ikatz aktibatua eta Laranjaren lorea, ...\nErosi 4,30 €\nAzken eguneratzea 13eko apirilaren 2021ean 1: 03an\nHaile Selassie AU-k hitzaldia 1963an eta 64an